ئایا بە راستیی (پەیەدە) دوژمنی کوردە؟\nسێشەمە ١٩ی یۆنی ٢٠١٢ ماڵپەڕی پەیامنێری سەر بە پارتی دیموکراتی کوردستان بابەتێکی بڵاو کردەوە بە ناوی (باڵی پەکەکە لە سوریا، لایەنگری رژێمی ئەسەد دەکات لە دژی نەیارانی) ، یەکسەر ماڵپەڕی بروسکەی سەر کۆمەڵەی زەحمەتکێشان (باڵی عەبدوڵای موھتەدی) وتارەکەی کۆپی کرد و جارێکی دیکە لە تۆپی بابەتەکانی خۆی بڵاوی کردەوە، پێشتریش ماڵپەڕی سبەی ئۆرگانی بزووتنەوەی گۆڕان ھەر بە ھەمان ئاراستە بابەتێکی لە سایتی تەلەفزیۆنی عەرەبییەوە وەرگێڕایە سەر زمانی کوردی بەناوی شەبیحەکانی کورد و چەندین رۆژ لە تۆپی بابەتەکانیدا نمایشی کرد.\nئایا ئەوەی ئەم دەزگا راگەیاندن و پارتە سیاسییانە لە باشووری کوردستان بڵاوی دەکەنەوە، ھەقیقەتە یان بەشێکە لە شەڕی راگەیاندنی لایەنەکان بۆ پەیداکردنی نفوز لەو پارچەیەی کوردستان.\nلە دوای ٥٥ ساڵ لە دامەزراندنی یەکەم پارتی سیاسی کورد لە ١٥ی حوزەیرانی ١٩٥٥ لە رۆژئاوای کوردستان تا ئێستا بە تایبەت لە دوای ھەشتاکانەوە ، پارتەکانی رۆژئاوا لە نێوان ینک و پدک دابەش ببوون، بەڵام وردە وردە پەکەکە پێگەی ئەم لایەنانەی لە رۆژئاوای کوردستان بەرەو لاوازی برد تا گەیشتە سەر ئەوەی ھەنووکە بە ١٦ پارتی ناو ئەنجومەنی نیشتمانی کوردی کاریگەری نیوەی پەیەدەیان لە رۆژئاوای کوردستان نەبێت، ئەمڕۆ موبادەرەکان شەقام بەدەست ئەم پارتەوەیە،تا ئەم پارتە زیاتر جەماوەری دەبێتەوە و کاریگەری لەسەر شەقام زیاتر دەبێت، ئاڵا ھەلگرانی دژایەتی زیاتر دەبێت، دیارە ئەمە مانای ئەوە نییە ئەم پارتە سیاسییە جەماوەرییە کەم ئەزمونە ھیچ ھەڵەیەکی نەبێت، گورەترین ھەڵەی بە بِروای من ئەوەیە وەک پارتیکی کۆپی تبق الاسڵی پەکەکە مامەڵە دەکات، نەک پارتێکی ساسی لە کێڵگەیەکدا خەبات دەکات جیایە لە پکک، لێ بە بڕوای من ئەم جەنگە سیاسی سایکۆلۆجییەی بەرامبەر بە پەیەدە دەکرێت ھۆکارەکەی دەگەڕێتەوە بۆ:\n- ململانێی پارتی و یەکێتی بە تایبەت پارتییە بۆ شەڕی نفوز لە رۆژئاوای کوردستان، جەنگێکی سایکۆلۆجییە بەرپای دەکەن بۆ ئەوەی ببنە هاوکاری لایەنە پاشکۆکانی خۆیان کە لە ئێستادا لە ململانێ بۆ پەیدا کردنی هەژمۆنیا بەسەر خەباتی جەماوەرییا لە دواوەن.\n- شەڕی ئەردۆگان و ئیخوان مسلمین و راگەیاندنە عەرەبیەکانی نزیک لەوانە وەک کەناڵەکانی جەزیرەو عەرەبییە لە بەرامبەر پە یە دە،چونکە بە پێچەوانەی رەوتی ئەوان دەجوڵێتەوە و رێگرە لە بەردەم ئەوەی کوردستان ببێتە بەشێک لە پرۆژەکەیان .\nئەی پەیەدە خەریک چییە؟\nلەوەتەی سوریا بە گشتی وە رۆژئاوای کوردستان بە تایبەتی بە ئاقاری گۆڕانکاریدا تێدەپەڕێت، پەیەدە توانیویەتی ئەم هەنگاوانە بنێت:\n- کردنەوەی قوتابخانەی فێرکردنی زمانی کوردی و پێگەیاندنی مامۆستایانی تایبەتمەند و بنیات نانەوەی تاکی کورد لەسەر بنچینەی گەڕانەوە بۆ کورد بوون بە ناوەڕۆکێکی پێشکەوتنخوازانەی پشودرێژ،کە بەهەمان پرۆسەی درووستکردنەوەی تاکی کورد لە باکوردا دەڕوات .\n- ژیانندنەوەی کولتور و هونەری کوردی و پێک هێنانی دەیان ناوەندی رۆشنبیری و هونەری و تیپی هونەری جۆراو جۆر، لە رێگەی هونەرەوە زیندوکردنەوەی تاکی کورد.\n- هەڵمەتی گۆڕینی ناوی شوێنە تەعریب کراوەکان و گەڕاندنەوەی ناوە کوردییەکان بۆی و هەڵمەتی نووسینەوەی تابلۆکانی شوێنە گشتییەکان بە زمانی کوردی و گەڕاندنەوەی شوێنەواری کورد بوون بە ناوچە کوردییەکانەوە.\n- پاشکۆیەتی نەکردنی ئۆپۆزسیۆنی سوری و خۆپیشاندانەکانی هەینیانی رۆژئاوای کوردستان و سوریای کوردان مۆرکی کوردی و ناوی کوردی و ئاڵا و دروشمی کوردی پێیانەوە ناوە، کەچی لایەنەکانی دیکە دروشم و ئاڵاو ناوی خۆپیشاندانی هەینییەکانیان پاشکۆی لایەنە سورییە شۆفینییەکانی ئۆپۆزسیۆنە.\n- پێک هێنانی هێزی تایبەتی چەکداری کوردی بۆ پاراستنی کوردستان.\n- پێک هێنانی ئەنجومەنی گەل و رێکخراوە جەماوەری و پیشەییەکان.\n- کارکردن لەسەر کەیسی کۆمەڵکوژییەکان و چاندنی هوشیاری لەم بوارەدا.\n- کاراکردنی رۆڵی پێشەنگانەی ژنان لە خەباتی سیاسیدا.\n- کۆنترۆڵ کردنی شارو شارۆچکەکان و رێکخستنی ژیان.\n- برەودان بە خەباتی جەماوەری رۆژانە و متمانە بە خۆبوون بۆ گەیشتن بە داخوازییەکان.\n- رێکخستنی جەماوەر بۆ دامەزراندنی خۆ بەڕێوەبەرێتی دیموکراتی کوردی لە رۆژئاوای کوردستان وەک هەنگاوی یەکەم و ناوکی داهاتووی دەسەڵاتی کوردی لەم بەشەدا.\n- رێگە گرتن لە دەستخستنە ناو کاروباری رۆژئاوای کوردستان لە لایەن تورکیاوە.\n- بڵاو کردنەوەی کلتوری پێشکەوتنخوازانە سەبارەت بە ژنان و رۆڵی کاریگەری جەماوەر بە گشتی وە هەژاران بە تایبەتی لە ژیانی سیاسی و کۆمەڵایەتی و سەرکردایەتیدا، بە هێنانە پێشەوەی نەوەیەکی نوێ لە سەرکردەی مەیدانی و کۆتایی هێنان بە رۆڵی سەرکردە پاسیفەکانی رابردوو.\nئەمانە تەنها بەشێکن لە کارەکانی ئەو هێزەی رۆژانە سەدان هەزار لە دەوری چالاکییەکانی کۆدەبنەوە، کە ئێوە ناوتان لێ ناون شەبیحە کوردییەکان، کە کارگەلێک ئەنجامدەدەن سانا نییە هەموو کەس بتوانێت دەمبکوتێت لە ئەنجامدانی، هەر ئەمکارانەشە وا دەکات رۆژ لە دوای رۆژ پارتە سیاسییەکانی رۆژئاوای کوردستان لە بەرامبەر پە یە دە بچوک ببنەوە و ئەنجومەنی نیشتمانی کوردی ناچار بکات بە ١٦ پارتی ئەندامییەوە بە هاوتای ئەنجومەنی گەل کە تەنها پەیەدەی لە پشتە وەک نوێنەرایەتی گەلی کورد بناسرێن.\nبۆیە جێی خۆیەتی هەموو ئەوانەی دژ بە پەیەدە قسەیان کردووە دوور لە زانینی راستییەکان،یان دیماگۆگیانە ویستیانە راستیەکان بشێوێنن لە ئەمڕۆ زوتر نییە داوای لێبوردنی لێ بکەن و هاوکاری بن لە هەنگاوە مەزنەکانی.\nتێبیتی: کێشەی نەخوازراوی عەبدوڵا بەدرۆ لەسەر داگیرکردنی مومتەلەکاتی پەیەدە وە بوو لە لایەن ناوبراوەوە، لە کاتێکدا خاوەندی شەرعی ئەو مومتەلەکاتە داوای مافی شەرعی خۆی دەکردەوە،بەڵام ئەو بەردەوام بوو لە داگیرکردنی، ئەمە بووە هۆی ئەوەی ئەو کێشەیە دروست بوو کە ئەو کارەستە مرۆییەی لێکەوتەوە، لەو کارەستە پەیەدە زیان لێکەوتوو بوو، چونکە سەرکردەیەکی لە دەست دا.\nلینکەکان لە خوارەوە بخوێننەوە:


روونكردنەوەی وەزیری شارەوانی و گەشتوگوزار لەبارەی تاپۆكردن و خزمەتگوزاریی كۆمەڵگە و گوندە هاوچەرخەكان – به‌ڕێوه‌به‌رايه‌تى گشتى شاره‌وانيه‌كانى سلێمانى\nروونكردنەوەی وەزیری شارەوانی و گەشتوگوزار لەبارەی تاپۆكردن و خزمەتگوزاریی كۆمەڵگە و گوندە هاوچەرخەكان\nوەزیری شارەوانی و گەشتوگوزار سەبارەت بە تاپۆكردنی ئەو كۆمەڵگە و گوندە هاوچەرخانەی كە لە شارەكانی كوردستاندا دروستكراون،\nرایدەگەیەنێت لیژنەیەكی هاوبەش لە وەزارەتی داد و دەستەی وەبەرهێنان و وەزارەتی شارەوانی پێكهاتووە بۆ ئەوەی پەلە لە جێبەجێكردنی ئەو پرۆسەیە بكەن, هەروەها جیاوازی لە پێشكەشكردنی خزمەتگوزاری لەو شوێنانە نامێنێت و وەك هەر گەڕەكێكی دیكەی ناو شارەكان مامەڵەیان لەگەڵدا دەكرێت.\nساسان عەونی وەزیری شارەوانی و گەشتوگوزاری حكوومەتی هەرێمی كوردستان سەبارەت بە تاپۆكردن و پێشكەشكردنی خزمەتگوزاری لەو كۆمەڵگە و گوندە هاوچەرخانەی لە هەرێمی كوردستان دروستكراون، رایگەیاند: بەرنامەی حكوومەتی هەرێمی كوردستان بەو جۆرەیە كە جیاوازی لە پێشكەشكردنی خزمەتگوزاری نەهێڵێت و وەك هەر گەڕەكێكی ناو شارەكان مامەڵە لەگەڵ ئەو كۆمەڵگە و گوندانەدا بكرێت و خزمەتگوزارییان لەلایەن شارەوانی بۆ دابین بكرێت و لە جێبەجێكردنی ئەم بەرنامەیەش هاووڵاتییانی دانیشتووی ئەم شوێنانە سوودمەند دەبن كە نرخی خزمەتگوزارییەكانی ئێستا دەیدەن، كەم دەبێتەوە و هەمان كوالێتیی خزمەتیش بەردەوام دەبێت.\nسەبارەت بە تاپۆكردنی ئەو یەكەی نیشتەجێیانەش، ساسان عەونی وەزیری شارەوانی و گەشتوگوزاری حكوومەتی هەرێمی كوردستان جەخت دەكاتەوە كە لیژنەیەك بۆ پرسی تاپۆكردنی ئەو كۆمەڵگە و گوندانە پێكهاتووە و لەمبارەیەوە زیاتر گوتی: پرسی تاپۆكردنی یەكە نیشتەجێیەكانی ئەو كۆمەڵگە و گوندە هاوچەرخانە، یەكێكە لە بڕیارەكانی لیژنەی باڵای وەبەرهێنان و بۆ ئەم مەبەستەش لیژنەیەكی هاوبەش لە وەزارەتی داد و دەستەی وەبەرهێنان و وەزارەتی شارەوانی پێكهاتووە بۆ ئەوەی پەلە لە جێبەجێكردنی ئەو پرۆسەیە بكەن. هەروەها دەشڵێت لەڕووی پێشكەشكردنی خزمەتگوزارییەوە دەبێت وەك گەڕەكەكانی دیكەی شارەكانیان لێ بێت و شارەوانییەكان خزمەتگوزارییان بۆ دابین بكەن.\nسیمینارێکى ژینگەى لە چوارتا سازکرا\nبه‌ڕێوه‌چوونى سيمينارێكى ژينگه‌یى له چه‌مچه‌ماڵ\nشارەوانیەکان چییان کرد لەسەردەمی کۆرۆناد\nسەرۆکایەتی شارەوانی شۆڕش ٤٠ دووکان بەکرێدەدات\nبانگەوازێک لە سەرۆکایەتیى شارەوانیى عەربەت


هێزە چەکدارەکانی کۆماری ئیسلامی ئێران کۆڵبەرێكیان کۆشت و سێ کەسی تریشییان بریندار کرد | KHRN\nماڵ هه‌واڵه‌کانکۆڵبه‌ران\tهێزە چەکدارەکانی کۆماری ئیسلامی ئێران کۆڵبەرێكیان کۆشت و سێ کەسی تریشییان بریندار کرد\nڕۆژی شەممە ڕێکەوتی ۱۵ی پووشپەڕ، کۆڵبەڕێکی خەڵکی سەردەشت بە ناو “مەنسوور گرژە” لە ناوچەی سنووریی ئەو شارە بە تەقەی پاسەوانانی سنووریی ئێران کۆژرا و ئیوارەی دووشەممەش لە جەرگەی تەقەی پاسەوانانی سنوور لە ناوچەی سنووریی شاری شنۆ دوو کۆڵبەر بە ناوەکانی “غەریب عەزیززادە” و “سامان” بریندار بوونە.\nتۆڕی مافی مرۆڤی کوردستان ئاگادار بۆتەوە کە نیوەڕۆی رۆژی شەممە ۱۵ی پووشپەڕ پاسەوانانی سنووریی کۆماری ئیسلامی ئێران لە دەوروبەری گۆندی “کانی زەرد” سەر بە شاری سەردەشت تاقمێ کۆڵبەریان کردۆتە ئامانجی راستەوخۆ و لە ئاکامدا کۆڵبەرێکی تەمەن ۲۳ ساڵان بە ناوی “مەنسوور گرژە” دەکوژرێت. ناوبراو خێزاندار و هاوژینەکەی حامیلەیە.\nهەروەها بەپێی راپۆرتگەلێ کە وەدست گەیشتوون، ئێوارەی ڕێکەوتی ۱۷ی پووشپەڕ پاسەوانانی سنووریی ئێران لە نێو سنووری هەرێمی کوردستان لە ناوچەی کێلەشین، تاقمێ کۆڵبەر کەوتوونە بەر دەسڕێژی گۆلەی پاسەوانان و بۆتە هۆی برینداربوونی دوو کۆڵبەر بە ناوەکانی “غەریب عەزیززادە”، دانیشتووی شاری پیرانشار، و “سامان” دانیشتووی شاری مهاباد.\nبە پێی ئەو زانیارییانەی کە لە لایەن تۆڕی مافی مرۆفی کوردستان کۆ کراونەتەوە لە سەرەتای مانگی پووشپەڕ تاکوو ئێستا چوار کۆڵبەر و کاسبکاری سنووریی بە تەقەی راستەوخۆی هێزە چەکدارەکانی کۆماری ئیسلامی کوژراون و ۷ کەسی تریش بریندار بوونە.\nدوا بە دوای بەرز بوونەوەی رێژەی بێکاری لە کوردستان، خەڵکێکی زۆر لە هاووڵاتیانی کورد لە رووی ناچاری ڕوویان کردۆتە کۆڵبەری. “سەید ئەحسەن عەلەوی” نوێنەری شارەکانی سنە،کامیاران و دیواندەرە لە پاڕڵمانی ئێران لە وتووێژێکدا لەگەڵ ماڵپەڕی “خانە ملت” باس لە هەبوونی زیاتر لە سەد هەزار کۆڵبەر تەنانەت لە پارێزگای کوردستان دەکات.\nهەروەها بە پێی راگەیاندنی ناوەندی ئاماری ئێران، زیاترین رێژەی رکودی ۱۲ مانگی ڕابردوو تایبەتە بە پارێزگای کوردستان بە رێژەی ۴۵.۱ لە سەد. هەروەها زۆرترین رێژەی رکودی خاڵ بە خاڵیش لە مانگی جۆزەرداندا تایبەتە بە پارێزگای ئیلام بە ۶۰.۳ لە سەد.\nکۆڵبەرێک بە هۆی کەوتنە خوارەوەی لە بەرزاییەکانی نەوسوود...\nدوو کۆڵبەر بە تەقەی هێزەکانی ئێران کوژران و...\nدوو کۆڵبەر و کاسبکارێک بە هۆی تەقەی هێزەکانی...\n21 تشرینی یه‌كه‌م 2019


گۆرانیبێژی بەئەزموونی رۆژهەڵاتی كوردستان (نەجمە غوڵامی) هونەرمەندێکی هەرە دیارە كە بە درێژایی نیو سەدەی رابردوو بەبێ دابڕان خزمەتی هونەری گۆرانیی كردووە؛ وەک لەو دیدارەی رۆژنامەی "هەولێردا ئاماژەی پێ دەكات لە تەمەنی منداڵییەوە دەستی بە گۆرانیگوتن كردووە و دەڵێت:\n"لە تەمەنی ١٣ ساڵاندا لە رێگەی هونەرمەندی كۆچكردووی كورد (عەباس كەمەندی)یەوە دەستم كرد بە گۆرانیگوتن؛ ئەو لە سەرەتای تەمەنی لاوێتیم دەستی گرتم و منی بردە رادیۆ لە سنە گۆرانیم تۆمار كرد، ئەوە دەستپێكێكی زۆر گەورە بوو لە ژیانی هونەریم، كە تا ماوم بیرم ناچێتەوە. بە شێوەیەكی گشتی من و گۆرانی لە وەتەی هەین بەیەكەوە وەک دوو ئاشقی لێكدانەبڕاوین بەیەكەوە بە چاكی و بە جوانی مێژوویەكی باشمان بۆ خۆمان تۆمار كردووە."\nلە بەشێكی دیكەی قسەكانیدا هونەرمەند (نەجمە غوڵامی) دەربارەی بەرهەمی تازەی گۆرانی گوتی: "كۆمەڵێك بەرهەمی تازەم ئامادەیە، خۆی لە پانزە تراك گۆرانی دەبینێتەوە، لە ماڵەوە دامناوە خۆم گوێی بۆ دەگرم، چونكە نازانم چۆن و بەچ شێوەیەك بڵاوی بكەمەوە!، ناشكرێ من گۆرانی لەسەر ئەرك و گیرفانی خۆم تۆمار بكەم، پاشان هەر خۆشم بێم كاری بڵاوكردنەوەی ئەلبومەكەم لە ئەستۆ بگرم و پاشان بڵاوی بكەمەوە!، ئاخر ناكرێ من ماوەی (50) ساڵە خزمەتی هونەری گۆرانی كوردی دەكەم، ئەو خزمەتەش زۆربەی هەر زۆری لەسەر ئەرك و داهاتی خۆم بووە، كەچی تا ئێستاكەش نە كۆمپانیایەك و دەزگایەكی هونەری لە نێو كوردستان بوونی نیە بۆ ئەوەی ئەلبومی گۆرانی هونەرمەندان لە ئەستۆ بگرێت و بڵاوی بكاتەوە!، دیارە ئەوەیان هەر خەمی من نیە بەڵكو بەشێكە لە گرفتی زۆربەی هونەرمەندانی كوردو، هەر ئەو هۆكارەشە وایكردووە زۆربەیان بێدەنگی هەڵبژێرن!".\nلە بەشێكی دیكەی قسەكانی دا ئەو هونەرمەندە بە ئەزمونە لە بارەی دووبارە تۆماركردنەوەی بەرهەمێكی خۆی، كە لە ساڵی (1991) تۆماری كردبوو روونی كردەوەو گوتی: "ئەو گۆرانییە بەر لە (30) ساڵ تۆمارم كرد ژێر ناوی (نان)، كە لەناو جەماوەر و هونەردۆستان بە (من ئەو كەسەم هەموو رۆژێ هەی ژین هەی ژین) ناسراوە، لە ئەڵمانیا لەگەڵ هونەرمەندی میوزیكژەن (ئاسۆی سەڵتە) تۆمارم كرد، چونكە كوالێتی تۆمار كرد ئەو كاتە وەكو ئێستا پێشكەوتوو نەبوو، بۆیە جارێكی دیكە تۆمارم كردەوەو، بە هاوكاری كۆمپانیای بابیلۆن میدیا ئەو گۆرانییەم تازە كردەوە و توانیم كاری ڤیدیۆ كلیپی بەشێوەیەكی پرۆفیشناڵ بۆ بە ئەنجام بگەینم، ئەو پاڵپشتیەی ئەو كۆمپانیا بەڕێزە لەو كات و ساتەدا بۆ من زۆر گرنگ و پێویست بوو سوپاسیان دەكەم، لە چەند رۆژی داهاتوودا سەرجەم كارەكانی تەواو دەبێت و بڵاوی دەكەینەوە لە رێگەی سەرجەم كەناڵەكانی راگەیاندن. "\nهەروەها لە بەشێكی دیكەی قسەكانیدا (غوڵامی) ئەوەشی گوت: "جگە لەو گۆرانییە لەو سەردانەی ئەمجارە بۆ كوردستان دەرهێنەر (بڕیار فەتاح) گۆرانیی (شێتە گیان) كاری كلیپی بۆ ئەنجامداوە سوپاسی دەكەم، ئەو دوو گۆرانییەم بە شێوەی ڤیدیۆكلیپ دەبن بە دوو بەرهەمی تازەی من لەم ئەمساڵەدا."\nلە كۆتاییدا هونەرمەندی بەئەزموون (نەجمە غوڵامی) گلەیی دڵی خۆی نەشاردەوە و لەسەر ئاستی گۆرانی كوردی ئەوەشی گوت: "بەداخەوە بەشێكی زۆر لەو گەنج و لاوانەی ئێستاكە یەخەی گۆرانیی كوردییان گرتووە و دەتوانم بڵێم خۆیان بە گۆرانیی كوردییەوە هەڵواسیوە، نە لە مانای گۆرانیوتن تێگەیشتوون، نە دەزانن كولتوور و فەرهەنگی كوردەواری چییە، نە رێزی ئەو مێژووە گەورەی هونەری كوردییان لەلایە، هەروەها رێزی كۆمەڵگای كوردییشیان شكاندووە و ئەوەتا هونەری گۆرانی كوردییان بەشێوەیەك تێك داوە زۆرجار ئێمەش بە لامانەوە شەرمە بڵێین گۆرانیبێژی؛ چونكە بەڕاستی ئەو هونەرەی ئێمە بە كولەمەرگی و شاخ و بە شاخ و و كێو بە كێو لەسەر گیان و دڵی خۆمان داماننا، پاشان بە ئاوارەیی و نەبوونی تا ئێرەمان هێنا، كەچی مخابن نەكەوتە دەستێكی پاك و ئەمینەوە. دیارە من بە تەنها گۆرانیبێژانی ئەم سەردەمە بە تاوانبار نازانم بەڵكو میوزیكژەنەكانیش بەشێكن لەو پرۆسەیە و ئەوانیش بەشدارن لەو شێواندنە!، ئینجا كەناڵەكانی راگەیاندنیش بەشی خۆیان لەم تاوانكارییە بەردەكەوێ، چونكە میوزیكژەنەكان و كەناڵەكان دەتوانن هیچ نەبێت ئەوان كاریان بۆ نەكەن و پاڵپشتیان نەبن. "


ڕێککەوتنی شاندەکانی ئامادە بوو لە ئاستانە لەسەر پەرەپێدانی ناوچەکانی هێور و هێمن - SAHAR KURDISH (Sorani)\nڕێککەوتنی شاندەکانی ئامادە بوو لە ئاستانە لەسەر پەرەپێدانی ناوچەکانی هێور و هێمن\nئێران، تورکیا و ڕوسیا لە کۆتایی شەشەمین خولی وتووێژەکانی ئاستانە سەبارەت بە قەیرانی سوریا ڕایانگەیاند بەپێی ڕێککەوتنی چوارەمی مانگی مەی لە وتووێژەکانی پێشوو دا، ناوچەکانی هێورتر و ئەوناوچانەی ئاڵۆزییان تێدا کەمترە لەم وڵاتە چێ دەکەن و ژماری ئەم ناوچانە پەرە پێ دەدەن .\nبەپێی ڕاپۆرتی هەواڵدەریی ڕادیۆتەلەفزیۆن، بەپێی ڕێککەوتنی بە دەست هاتوو لە کۆبوونەوەی ئاستانە و بە داکۆکی هەموو دەوڵەتانی دەستەبەرکەری وتووێژەکانی ئاستانە، بڕیاردراوە ناوچە هێورەکان و ئەوناچانەی کێشەیان تێدا نییە لە غوتەی ڕۆژهەڵاتی ، ژومارێک لە بەشی پارێزگەی باکووری حومس و لازقیە و هەروەها ئەدلەب، حەما و حەڵەب ، چێ بکرێت .\nهەروەها بەپێی گەڵاڵەی پێشنیارکراوی ڕوسیا ناوچەگەلی کەم کێشە و ناکۆکی لەباشووری سوریاش چێ دەکرێت.\nشاندەکانی بەشدار لە شەشەمین خولی وتووێژەکانی ئاستانە سەبارەت بە گرینگایەتی چاوەدێری بەسەر یاسا و ڕێسای کەم ئاڵۆز و بەدوور لە ناکۆکی لە سوریاش پێداگرییان کرد و ڕایانگەیاند دامەزرانی ناوچەکەم ئاڵوزەکان لە سوریا بە هیچ لەونێ بە مانای هەوڵدان بۆ لاوازکردنی سەروەری و یەکگرتوویی ناوچەکانی ئەم وڵاتە نابێت.\nئەلکساندر لاورنتیف، نوێنەری ڕوسیا لە وتووێژەکانی ئاسیا سەبارەت بە قەیرانی سوریا وتی : ئەم سەنەد وبەڵگانە داگری ڕێککەوتن لەسەر سەقامگیر بوونی هێزەکان لە ناوچە کەم ئاڵۆزەکان بۆ کونترۆڵ و چاوەدێری بەسەر ئەم ناوچانەیە .\nهەروەها چۆنیەتی بەکارهێنرانی هێزی سەربازی بۆ کۆنترۆڵی ناوچە کەم ئاڵۆزەکان دیاری دەکەن .\nئەم سەنەد وبەڵگانە هەروەها هەڵس و کەوتی هێڵیی هێمن و ناوەندەکانی چاوەدێری بەسەر ناوچە کەم ئاڵۆزەکان و هێڵی هێور دیاری دەکەن .\nئەم سەنەد وبەڵگانە هەروەها چۆنیەتی دامەزراندنی ناوەندەکانی هەماهەنگی هاوبەشی نێوان ئێران، ڕوسیا و تورکیا لە سوریا دیاری دەکات .\nستفان دی میستورا نوێنەری تایبەتی ڕێکخراوی نەتەوەکان لە کاروباری سوریاش وتی : ڕێکخراوی نەتەوەکان هەوڵەکانی خۆی درێژە پێ دەدات و ئەم هەوڵانە توندتر دەکاتەوە هەتا بتوانێ یارمەتی بداتە شارومەندانی سوری لە هەر کوێی ئەم وڵاتە بە تایبەتی کەسانێ کە لە ناوچەکانی کەم ئاڵۆزیش نین.\nئێمە هیوادارین کە جێبەجێ کردنی سەنەدوبەڵگەکان و ڕێککەوتنەکانی شەشەمین خولی وتووێژەکانی ئاستانە بە کردەوە ببێتە هۆی ئاسانکاری بۆ دەسڕاگەیشتنی شارومەندانی سوری لە هەر کوێی ئەم وڵاتە کە بن بە یارمەتی مرۆیی .\nبڕیاردراوە خولی دواتری وتووێژەکانی سوریا لە ئاستانە کۆتایی ئوکتوبەری ئەمساڵ بەڕێوە بچێت ولە کۆبوونەوەی ئوکتوبەر شاندەکانی بەشدار ئاستی سەرکەوتنی گەڵایەی دامەرانی ناوچەکانی کەم ئاڵوز و بەدەر لە ناکۆکی لە سوریا، لێک دەدەنەوە.\nهەروەها پێکهێنانی تاقمێکی کاری بۆ لێکدانەوەی ئازاد کردنی زیندانییەکان و دیلەکان لە سوریا لێک دەدەنەوە.\nSep 16, 2017 18:32 Asia/Tehran


ANF | له مانگی ئادار ٢٧ ژن له توركیا كوژراون\n«پلاتفۆڕمی تاوانه‌كانی دژبه ژنان ده‌وه‌ستێنین» ڕایگه‌یاند، له مانگی ئادار ٢٧ ژن له توركیا كوژراون.\nسێشه‌ممه, 9 Apr 2019, 18:33\n«پلاتفۆڕمی تاوانه‌كانی دژبه ژنان ده‌وه‌ستێنین» ڕاپۆرتی مانگی ئاداری ٢٠١٩ی ده‌رباره‌ی تووندوتیژیی دژبه ژنان له توركیا بڵاوكرده‌وه. به گوێره‌ی ڕاپۆرته‌كه كه پشتی به سكاڵاكان و مێدیاكان به‌ستووه، له ئاداردا ٢٧ ژن له لایه‌ن پیاوانه‌وه كوژراون.\nپلاتفۆڕمه‌كه ڕایگه‌یاند، ده‌ستدرێژی بۆ سه‌ر منداڵان و تووندوتیژیی زایه‌ندی له‌و ئاسته زیاتر كه له مێدیاكان باس ده‌كرێت. به گوێره‌ی ڕاپۆرته‌كه له ئیسته‌نبووڵ ٨، له مێرسین ٢، له ئه‌نتاڵیا ٢، له ئه‌نقه‌ره ١، له ئه‌ده‌نه ١، له بوورسا ١، له ئه‌رزرۆم ١، له دیلۆك ١، له هاتای ١، له ئیزمیر ١، له كرككاله ١، له كركلاره‌لی ١، له كۆجالی ١، له كۆنیا ١، له تۆكات ١، له ترابزۆن ١، له ئووشاك ١ و له گوموشهانه ١ ژن كوژراون.\nهه‌ر به گوێره‌ی ڕاپۆرتی پلاتفۆڕمه‌كه كوژه‌ری ٩ ژن هێشتا ده‌ستنیشان نه‌كراوه. ٦ ژن له لایه‌ن هاوژینه‌كانیانه‌وه كوژراون. ٤ ژن له لایه‌ن كوڕی خۆیان، ژنێك له لایه‌ن ده‌ستگیرانه‌كه‌یه‌وه و ژنێكی دیكه له لایه‌ن ئامۆزاكه‌ی كوژراوه. هه‌روه‌ها ١٠ ژن به چه‌ك كوژراون، ٣ ژن خنكێنراون، ٢ ژن به لێدان كوژراون.\nناوی ئه‌و ژنانه‌ی كوژراون بریتین له: سه‌میره ئارسلان، ئایشه ده‌میر، سینه‌م گه‌دیك، سوزان ه.، ئه‌ڵماس ئاكسوو، فكار تالوو، هاجه‌ر جه‌نگیز، فاتمه شه‌نگول، ئایووش چه‌تین، ئایشه دایئۆغلوو، ئۆزله‌م س.، مینه تۆپچوو، سه‌حه‌ر پۆڵات، فاتمه ئه‌ردۆغان، موسلیمه ب.، نیهال ئشلدار، یه‌لیز ی.، سه‌عاده‌ت ك.، كه‌زیبان ئه‌رجان، ئایشه سۆلماز، زه‌ینه‌ب ئه‌سین، ئاره‌زوو ئۆزكان، له‌یلی ئه.، زه‌ینه‌ب ئۆزتورك، ئاینی د.، ئه‌بروو ئه‌رده‌م و ژنێكی ٤٧ ساڵان كه ناوی نه‌زانراوه.


به‌ڕێگایه‌كی ئاسان چاوی منداڵه‌كه‌ت له نه‌شته‌رگه‌ری بپارێزه\nبه‌ڕێگایه‌كی ئاسان چاوی منداڵه‌كه‌ت له نه‌شته‌رگه‌ری بپارێزه\nلە ناو پێڵووی چاو دوو بۆری موولوولەیی بچووک هەیە کە فرمێسک دەگوازێتەوە لە ناو چاو بۆ لووت و پاشان دەچێتە گەروو بەبێ ئەوەی ئێمە هەستی پێ بکەین ، بەڵام لە کاتی گریان یان کاتێک چاومان بریندار دەبێت یان تووشی هەستیاری دەبێت هەست دەکەین کە لووتمان زۆر ئاو دەکات وەک ئەوە وایە تووشی هەڵامەت بوو بین ، بەڵام لە ڕاستیدا ئەوە هەڵامەت نییە بەڵکو ئەوە هۆکارەکەی چاوی ئێمەیە کە فرمێسک زۆر دەکات و لە ڕێگای ئەو بۆڕییە موولوولەییانە دەگوازرێتەوە بۆ لووت و لەم کاتەدا هەستی پێ دەکەین .\nدكتۆر ئه‌حمه‌د پسپۆڕی نەشتەرگەری نەخۆشیەکانی چاو له‌سه‌ر ئه‌م بابه‌ته ده‌ڵێت" ئەم دوو بۆرییە موولوولەییانە لە منداڵدا و لە ناو سکی دایکدا هێشتا نەکراوەتەوە بەڵام پێش لەدایک بوون لە زۆربەی زۆری منداڵاندا دەكرێتەوە ، بەڵام لە بەشێکی کەمی منداڵانی کۆرپە ئەم بۆرییە موولوولەییانە ناكرێتەوە و دەبێتە هۆی ئاو کردنی چاوی منداڵەکە و زوو زوو توشی هەوکردن دەبێت، کە پێی دەوترێت گیرانی بۆڕی فرمێسک ."\nدكتۆر ئه‌حه‌د ئاماژه بۆ ئه‌وه ده‌كات ئەگەر زوو چارەسەری بۆ بکرێت ئەوەش بە مەساج کردنی توورەکەی فرمێسک (کە دەکەوێتە لا تەنیشتی لووت ) ئەوا زۆربەی زۆری (%95) منداڵان چاک دەبێتەوە و پێویستی بە نەشتەرگەری نییە ، بەڵام ئەگەر مەساجی بۆ نەکرێت لە لایەن دایک و باوکی منداڵەکە ئەوا پێویستی بە نەشتەرگەری دەبێت لە ژێر بێهۆشکردنی گشتی ، کەئەمەش لە لایەک کولفەیەک لەسەر ئەو ماڵە و لە لایەک هیچ نەشتەرگەرییەک بێ مەترسی نییە ."\nکەواتە تەنها بە مەساج کردنی چاوی منداڵەکەت لە کاتی گیرانی بۆڕی فرمێسکدا دەتوانی منداڵەکەت لە نەشتەرگەری بپارێزی .


بیانی پەرێسێن خویانی شکێن - وارمیدیا\nبیانی پەرێسێن خویانی شکێن\nمێژوویا به‌لاڤكرنێ: 2019/10/02 - 5:05 م\nمستەفا رەشیدێ کورد و حەبیب ئەنوەرێ رووسی وەک نموونە و چەندین نمونێن دی یێن جڤاکی:\n۱- لدەمی کو یاریکەر (حەبیب ئەنوەر ) شەرکەرێ رووسی، ل سەر یاریکەرێ ئەمریکی ب یاریا شەری بسەرکەتی، پتریا گەنجێن کورد ب تایبەتی بالێن ئیسلامی ( ژبەرکو بتنێ حەبیب موسلمانە)! وێنێن وی کرنە پرۆفایل و وەسا پشتەڤانی لێ کر ھەر وەکو ناسمامێ قارەمانیێ بۆ کوردستانێ ب دەستڤە ئینای!\nئەڤە د دەمەکێ دا کو گەنجێ کورد (مستەفا رەشید) شیا ریکۆردا گینسێ بشکێنت و مەساجەک بۆ ھەمی دنیای ھنارت کو گەنجێن کورد وەکو گەنجێن ھەمی مللەتان خودان شیان و بھێزن !\nلێ پتریا کەسان سڤکاتی پێ کرن و ئەو گرنگی پێ نە ھات دان یا ب حەبیبێ رووسی ھاتییە دان، سەرەرای کۆ مستەفا ژی موسلمانە و کوردە و کورێ ڤی مللەتی یە!\nئەرێ ئەڤە نە شکاندنا بەھرە و بەرزەکرنا شیانێن گەنج وتاکێ کوردە؟\n۲- سڤکاتییێ ب قەھرەمانێن کورد وەکو سەلاحدینێ ئەیووبی و مەلا مستەفای و … دکەن و شانازییێ ب گیڤارای و گاندی دبن، پا دیارە ئەڤ شورەش و قوربانی و ئازادییە لسەر دەستێ ناپلیۆنی و ھێتلەری و ستالینی ھاتینە ئەنجام دان؟\n۳ـ ژبۆ پشتەڤانییا یاریا ریال مدرید و بەرشەلۆنا ئاھەنگ ل ناڤ بازاری دھێنە کرن و ژبۆ یاریا زاخۆ و دھۆک شەر دھێتە کرن و کورسیک دھێنە شکاندن و… ھتد ئەرێ ئەڤە نە بێڕێزی و شکاندنا جڤاکی یە؟\n٤ـ بەرھەمێن خومالی و کشتوکالی یێن جوتیارێن کورد ناھێنە کرین و ھەمی پێدڤیێن مە و گرنگییا مە ل سەر بەرھەمێ ئیرانی و ترکی و .. یە. ئەرێ ئەڤە نە شکاندنا رەنج و وەبەرھێنانا تاکێ کوردە؟\n٥ـ ل دەمێ ھەلکەفت و کونسێرتێن ھونەری ب سەدان ھونەرمەندێن کورد مە یێت ھەین، دێ ھونەرمەندێن تورک و عەرەب ب پارێن خەیالی مھڤان و بەشدار کن.. ئەرێ ئەڤە نە شکاندنا ھونەرێ کوردی یە؟\n٦ـ ب ھزاران گەنجێن ئەندازیار و دکتۆر و مامۆستا و خودان باوەرنامێن جودا جودا ل ناڤ مەداپێدڤی نە و بێ کارن، لێ کارگەھـ و نەخۆشخانە و کومپانیێن مە ۸٠٪ کەسێن بیانی نە و پشت بەستن ل سەر شیانێن تورك و ئەورۆپی و عەرەبانە، پا ھەبوونا ڤان زانکۆیا و ئەڤ رێژەیا دەرچوویا بۆ کەنگی نە؟\n۷ـ ب سەدان بیرمەند و ھەلبەستڤان و نڤیسەرێن کورد وەکو شێرکو بێکەس و محسن قۆچان و بەختیار علی و کۆچەر بیرکار مە یێن ھەین کو خەلکێ ئەورۆپی بۆ خوە مفای ژێ دبینن و خو پێ ناڤ دکن، لێ ئەم مەتحەکارێن نزار قبانی و علی وردی و ستیڤن ھاوکینگی… ھتد، و ۱٠٪ پشتەڤانی بو ناھێت کرن کو بشێن پەرتووکێن خوە چاپ بکن، لێ ب دەھان پەرتووکێن بیانی وەردگێرن بۆ زمانێ کوردی! ئەرێ ئەڤە نە شکاندن و پشتگوھـ ھاڤێتنا رەوشنبیری و بزاڤا پێشکەفتنا تاکێ کوردە؟\n۸ـ رێزگرتن و پێگێریکرن ب یاسایێ ل وەلاتێن بیانی و پێشێلکرن و پشتگوھخستنا رێنمایێن یاسایێ د وەلاتێ خوە دا. ئایا ئەڤە نە شکاندنا سەروەیا یاسایێ یە؟\nب راستی ژی ئەڤە کارەساتە د ھزرا کوردی دا کو گرنگی و پالپشتیا وی بۆ ناڤێن بیانی و دژایەتی وسڤکاتی ب رۆل و کەسایەتیێن خۆیانی.\nسەرەرای کو گەلەک باشە ئەم مفای ژ ھزرێن ھەر بیرمەندەک و قەھرەمان و روشنبیرەکێ بیانی بۆ جڤاکێ کوردی وەرگرن، لێ یا باشتر ئەم جارەکێ پشتەڤانێ بیانی و سەد جاران پشتەڤانێ خوەیانیا بن داکو ئەم ژی وەکو وەلاتێن جیھانا ئێکێ پێشبکەڤن و ھزرا تاکێ کورد گەشێ بکت.


ئەنجامەکان وەک قەدەر ، ئامرازەکان وەک قەدەر: – ماڵپەرى چاکسازى\nدەستپێک / پەڕە نەگۆڕەکان / ئەنجامەکان وەک قەدەر ، ئامرازەکان وەک قەدەر:\nتەندروستى وقەدەرى مرۆڤ\nئاب 28, 2020\tپەڕە نەگۆڕەکان, تەندروستی, شەرعی, عقیدە 434 بینینەکان\nخوێندنەوەیەک لە دوو تێگەیشتنى ئایینى و کاریگەرى لەسەر تەندورستى :\nقەدەر (القدر) چەمکێکى ئیسلامییە ویەکێکە لە بنەما سەرەکییەکانى ئیمان. بەڵام خەڵکى ئاییندار تێگەیشتنى جیاوازیان بۆ ئەو چەمکە هەیە بە شێوەیەک ئەو تێگەیشتنە ئایینییە کاریگەرى لەسەر لایەنى تەندورستی هەیە. وەک نمونە باس لە پەتاى کۆرۆنا دەکەم. هەندێ خەڵک پێیوایە کە نەخۆشى، وەک ئەنجام، قەدەرە.. قەدەریش ناگۆڕدرێت بە هیچ ئامرازێک ,لێرەدا بەهاى وکاریگەرى ئامرازەکان نامێنێت.\nبۆیە کەسەکە بۆ نمونە ماسک نابەستێت، چونکە پێى وایە ماسک بەستن، وەک ئامراز یان (وسيلة) هیچ ڕۆڵى نییە ئەگەر تووشبوون بە ڤایرۆسى کرۆنا قەدەرى بێت. لە بەرامبەر ئەو تێگەیشتنە بۆ ئەنجامەکان وەک قەدەر، تێگەیشتنێکى تر هەیە کە پێى وایە هەم ئەنجامەکان قەدەرن وهەم ئامرازەکانیش. پێیوایە بەستن ماسک، وەک ڕەفتارێک، خۆى بەشێکە لە قەدەر. لەو حاڵەتەدا کەسەکە خۆپارێزى وەک قەدەر تەماشا دەکات نەک تەنها ئەنجامەکان.\nئەوانەى بڕوایان وایە کە تەنها ئەنجامەکان قەدرن، نەک ئامرازەکان، وئەنجامەکانیش بە دەست مرۆڤ نییە، پێیان دەگوترێ کەسانێک خاوەن چەقى کۆنترۆڵى دەرەکى تەندورستى External health locus of control لە بەرامبەر ئەوانەش ئەوەى بڕواى بەوەیە کە ئامرازەکان، کە ڕەفتارگەلێکن مرۆڤ پێیان هەڵدەستێ، قەدەرن، کەسانێک خاوەن چەقى کۆنترۆڵى ناوەکى تەندوستى Internal health locus of control. ئەو بیروڕایانە هەرچەندە ئایینین، بەڵام کاریگەرى ئەرێنى ونەرێنییان هەیە لەسەر بابەتى تەندورستیدا.\nکێشە لەو تێگەیشتنەى کە تەنها ئەنجامەکان بە قەدەر حیساب دەکات، زیاتر ئەنجامە خراپەکان دەگرێتەوە نەک ئەنجامە باشەکان. کاتێک ئیمامى عومەر بڕیار دەدات لە ڕێگا بگەڕێتەوە ونەچێتە شام چونکە نەخۆشى تاعونى تێدا بڵاو بۆتەوە، کەسانى خاوەن تێگەیشتنى یەکەم لێى دەپرسن: تۆ لە قەدەرى خودا ڕا دەکەیت؟ لێرەدا مەبەستیان نەخۆشی تاعونە. وەڵامیان دەداتەوە: من لە قەدەرى خودا ڕادەکەم بۆ قەدەرى خودا. لێرەدا تەندوستیش بە قەدەر دەزانێت، نەک تەنها نەخۆشى.. بەڵکو خودى (ڕاکردن)ەکەش، وەک ئامرازێک بۆ گەیشتن بە تەندورستى، بەشێکە لە قەدەرەکە ,ئەو نمونەیە لەسەر ئاستى خۆپارێزى بوو .\nولەسەر ئاستى چارەسەریش هەمان ئەو دوو بۆچوونە هەیە: کەسانێک پێیان وایە نەخۆشى قەدەرە وئەگەر خودا ویستى لەسەر بێت نەخۆشەکە چاک ببێتەوە، ئەوا داودرمان، وەک ئامراز، هیچ بەهایەکى نییە. بۆیە ئەگەرى زۆرە کە نەچن بۆ نەخۆشخانە بۆ لاى دکتۆر.\nیان ئەگەر چووشن ، بە ڕێک وپێکى وبە قەناعەتەوە دەرمانەکان بەکار نەهێنن. لەبەرامبەر ئەوانەش گروپى دووەم خاوەن تێگەیشتنێکى فرەوانترە بۆ قەدەر، پێى وایە هەم نەخۆشى وهەم چارەسەر، دوو جۆرى قەدەرن. ئەو جۆرە کەسانە کاتێک نەخۆش دەکەون، زووتر بۆ نەخۆشخانە بۆ لاى دکتۆر دەچن وبە ڕێک وپێکیەوە دەرمانەکان بەکاردێنن.\nئەوانەى کە تەنها ئەنجامەکان وەک قەدەر تەماشا دەکەن ، ئامادەییان بۆ گۆڕێنى ڕەفتارى ناتەندورست لاوازترە بە بەراورد گروپى بەرامبەر , واتە لە قۆناغێکى گۆڕینى stages of change نزمترن.\nگرنگە ئەوانەى لە بوارى تەندورستى ودەرووندروستى کار دەکەن تۆژینەوە ولێکۆڵینەوەى مەیدانى لەسەر ئەو بابەتانە بکەن بە مەبەستى زیاتر پتەوکردنى پەیوەندی نێوان زانستەکانى تەندورستى وئایین لە کۆمەڵگادا، بۆ بەرزکردنەوەى ئاستى رۆشنبیرى تەندورستى تاک وکۆمەڵ وکارکردن بۆ بەرهەم هێنانى تاک وکۆمەڵگایەکى تەندورستتر.\nد. ئازاد على اسماعیل\nپێشووتر من نزیکم لێتان\nدواتر من تاب قبل ان تطلع الشمس من مغربها : تەوبەکردن پێش ئەوەى رۆژ لەرۆژئاوا هەڵبێت\nكانونی دووه‌م 27, 2019\t61,685\nئەم مانگە: 49880


ئه‌گه‌رچی مێژووی سیاسیی ولایه‌ته یه‌كگرتوه‌كانی ئه‌مریكا مێژووی ئاڵوگۆری كاریگه‌ریی نێوان هه‌ردوو كایه‌ی (میدیا) و (سیاسه‌ت)ه، و ئه‌گه‌رچی ململانێی نێوان (ده‌سه‌ڵات) و (میدیا)، هه‌میشه دیمه‌نی زه‌قی ژینگه‌ی سیاسیی و حزبیی و هه‌ڵبژاردنه یه‌ك له دوای یه‌كه‌كانی ئه‌و وڵاته‌یه، به‌ڵام هیچ كات به‌ئه‌ندازه‌ی سه‌رده‌می سه‌رۆكایه‌تی چوار ساڵه‌ی (دۆناڵد ترامب)، (میدیا) و (سیاسه‌ت) له‌لایه‌ك ئاوێته‌ی یه‌كدی و له‌لایه‌كی دی له‌شه‌ری ده‌سته‌و یه‌خه‌دا نه‌بوون، پێناچێ هیچ سه‌ركرده‌یه‌ك به ئه‌ندازه‌ی ئه‌م پیاوه سه‌ركێشه خۆی خزاندبێته نێو كایه‌ی میدیاییه‌وه و وه‌ك میدیاكار ده‌ركه‌وتبێت، له‌كۆتایشدا هیچ كام له‌سه‌ركرده‌كانی ولایه‌ته یه‌كگرتوه‌كانی ئه‌مریكا به ئه‌ندازه‌ی ئه‌م، (میدیا) زیانی به سومعه‌ی نه‌گه‌یاند و له‌قاڵبی نه‌دا!\n(دۆناڵد تره‌مپ) هه‌ر له‌سه‌ره‌تاوه به به‌كارهێنانی تۆری كۆمه‌ڵایه‌تی (تویته‌ر) به شێوه‌یه‌كی زۆر سه‌یر، سه‌غڵه‌تیی بۆ میدیا ته‌قلیدیه‌كانی وه‌ك رۆژنامه به‌ناوبانگه‌كانی ئه‌مریكا و كه‌ناڵه ئاسمانیه دیاره‌كان دروست كرد و هه‌موانی به ته‌واوی شپرزه كرد، ئه‌و پێش هه‌موان و له به‌ره‌به‌یاندا په‌یامه كورته‌كانی له تۆره كۆمه‌ڵایه‌تیه‌كان بڵاو ده‌كرده‌وه و بریاره‌كانی له‌وێوه ئاراسته ده‌كرد، گوێی نه‌ده‌دا به (ره‌خنه و ئامۆژگاری) (نه‌یار و یار)ه‌كانی، سه‌رجه‌م ئه‌ته‌كێت و رێوه‌ره‌سم و نه‌ریته ته‌قلیدیه‌كانی كۆشكی سپی ئاوه‌ژوو كرده‌وه، ئه‌و نه‌یده‌ویست له‌و وتانه بگات كه پێیان ده‌وت ئه‌وه ئیشی سه‌رۆكی ئه‌مریكا نیه ته‌نانه‌ت له كۆبوونه‌وه فه‌رمیه‌كانیشدا خه‌ریكی مۆبایله‌كه‌ی نێو ده‌ستی بێت ! ئیشی ئه‌و نیه ریتویتی پۆست و ڤیدیۆی كه‌سانی تر بكاته‌وه، ئیشی ئه‌و نیه خه‌ریكی شه‌ره قسه و ده‌رخستنی پاڵه‌وانێتیه‌كانی خۆی بێت له نێوه تۆره كۆمه‌ڵایه‌تیه‌كاندا ! (دۆناڵد تره‌مپ) جیاواز له هه‌موان ئه‌و پێگه میدیاییه كۆمه‌ڵایه‌تیه‌ی كرده فه‌زای بڵاوكردنه‌وه‌ی (هه‌واڵ، چالاكی، ره‌خنه، سوكایه‌تی، وه‌ڵامدانه‌وه، بریار، ئاگاداری...) و له‌وێوه هه‌میشه ده‌یوست به نه‌یاره‌كانی بڵێت (من تویته‌ر به‌كار ده‌هێنم كه‌واته من هه‌م !).\nئه‌م شێوازه سه‌یره‌ی به‌كارهینانی میدیا و به‌تایبه‌ت (تۆره كۆمه‌ڵایه‌تیه‌كان) له‌لایه‌ن سه‌ركرده‌ی به‌هێزترین و ده‌وڵه‌مه‌ندترین و به‌هه‌ژموونترین وڵاتی دونیا، دواجار بوویه بزنس و به قازانج بۆ خودی تره‌مپ و بۆ (تۆری كۆمه‌لایه‌تی تویته‌ر)یش شكایه‌وه، پشكه‌كانی تویته‌ر له بازاری بۆرسه‌ی جیهانیدا ده‌یان جار سه‌ركه‌وتن و به‌شداربوانی به هه‌زاران زیادیان كرد، به‌ڵام ئه‌وه‌ی جێگه‌ی سه‌رنجه ئه‌مرۆ تۆری كۆمه‌ڵایه‌تی تویته‌ر هه‌موو ئه‌وانه‌ی له‌بیر كرد و له بریاریكی یه‌كلاكه‌ره‌وه‌دا ئه‌كاونته‌كه‌ی داخست و به‌شێك له كۆمێنته‌كانیشی سریه‌وه !\n- ئایا ئاساییه سه‌رۆكی وڵاتێك له رێگه‌ی تۆری كۆمه‌ڵایه‌تیه‌وه په‌یام و بریاره‌كانی ئاراسته بكات و له‌گه‌ڵ هاوڵاتیاندا بكه‌وێته چه‌له‌حانێ و گفتوگۆ و هاندان؟\n- ئایا كۆمپانیاكانی په‌یوه‌ندی و پێگه ئینته‌رنێتیه‌كان و تۆره كۆمه‌ڵایه‌تیه‌كان مافی ئه‌وه‌یان هه‌یه له چركه‌یه‌كدا و به بیانوی جۆراوجۆر ده‌مكوتی به‌شداربوانیان بكه‌ن و مافی راده‌ربرینیان لێ زه‌وت بكه‌ن؟\n- ئایا پێناسه‌ی میدیا و میدیاكار هه‌ر به‌شێوه كلاسیكیه‌كی ده‌مێنێته‌وه؟ یاخود ئاتاجی دوباره خوێندنه‌وه و پێناسه كردنه‌وه‌یه؟\n- چۆن باس له ئه‌رك و كاریگه‌ریه‌كانی میدیا بكه‌ین له نێو ئه‌م ژینگه سیاسیه‌دا؟ ئایا ئیتر ده‌توانین باس له (بێلایه‌نیی) بكه‌ین و وه‌ك چه‌مكێكی میدیایی؟\n- چۆن به‌رخورد له‌گه‌ڵ ئه‌م تێكه‌ڵیه‌ی نێوان (میدیا) و (سیاسه‌ت)دا بكه‌ین و چۆن پۆلێن بۆ ئه‌م دوو كایه هه‌ستیاره بكه‌ین؟


لە سلێمانی 117 هەزار كەس فۆرمی هەژاریان پڕكردووەتەوە\nبەڕێوەبەری چاودێری كۆمەڵایەتی سلێمانی رایگەیاند، قۆناغی یەكەمی پڕۆسەی تۆماركردنی ناوی هەژارەكان كۆتایی هات و 117 هەزار كەس فۆرمیان پڕكردووەتەوە.\nعومەر گوڵپی، بەڕێوەبەری چاودێری كۆمەڵایەتی سلێمانی رایگەیاند: قۆناغی یەكەمی پڕۆسەی تۆماركردنی ناوی هەژارەكان سەركەوتووانە كۆتایی هات نزیكەی 117 هەزار خێزان لە سنوری پارێزگای سلێمانی و ئیدارەی ڕاپەڕین فۆڕمی هەژاریان پڕكردووەتەوە.\nناوبراو ویتشی، پڕۆسەكە شەفاف بوو، خێرابوو، ئاسانكاربوو بۆ هاوڵاتی، هاوڵاتی دەیتوانی بە ئاسانی فۆڕمەكە دەستبخات و خۆی وەك هەژار بناسێنێت، لە قۆناغی داهاتووشدا كاری تری پەیوەندیدار بە داخڵكردنی فۆڕمەكان بە پڕۆگرامی ئەلیكترۆنی و دۆزینەوەی زانیاریی ناڕاست و فۆڕم و ناوی دووبارەو لە بێژنگدان هەر بە پڕۆگرام دەست پێدەكات.\nگوڵپی ئەوەشی راگەیاند: پاشان ناوەكان ئامادە دەكرێن بۆ وەرگرتنی هاوكارییەكە بە پێی پێوەری دۆخی هەژاری و هەژارترین. ئەوپەڕی توانای خۆمان دەخەینەگەڕ بۆ ئەوەی خەڵكی هەژارو شایستە سودمەند بێت و ئەو هاوكارییە بەزووترین كات بگاتە دەستی هاوڵاتیان.


ئه‌م وتاره درێژه‌ی وتاری پێشوومه له‌سه‌ر كتێبی "له‌بری بیره‌وه‌ی"مه‌لا به‌ختیار.. هه‌ڵقه‌ی دیكه‌شی به‌دوادا دێ..\nنووسه‌ر له لاپه‌ڕه ١٣٠ كتێبه‌كه‌یدا نووسیویه‌تی:\n"ئه‌م ساڵ به پێچه‌وانه‌ی ساڵانی رابردوو، وتاری گرنگ گرنگ، له‌سه‌ر بزوتنه‌وه‌ی گۆڕان و رابه‌ره گشتیه‌كه‌ی نوسرا! دڵنیام، له‌مه‌ودا، راستیه‌كان فراوانتر باس ده‌كرێ، به‌ربه‌سه‌ته سایكۆلۆژییه‌كان.. خوسان!! شمشێره‌كه‌ی هیركلیسیش له‌سه‌ر سه‌ری نووسه‌ران نه‌ماوه، هه‌تا به زنجیره وتار، تاوانه‌كان بشاردرێنه‌وه."\nله‌و په‌ره‌گرافه‌ی سه‌ره‌وه‌دا، مه‌لا به‌ختیار جگه له چه‌ندین هه‌ڵه‌ی رێنوس و به‌هه‌ڵه به‌كارهێنانی خاڵبه‌ندی كه كاتی راستكردنه‌وه‌یان نییه و نیشانه‌ن بۆ كه‌می مه‌عریفه له لیكۆڵینه‌وه و توێژینه‌وه‌ی زانستیدا؛ به‌وه شاگه‌شكه بووه كاك نه‌وشیروان كۆچی دوایی كردوه و چیتر"شمشێره‌كه‌ی هیركلیس" به‌سه‌ر سه‌ری خۆی و هاوڕێكانییه‌وه نه‌ماوه و فورسه‌ته هه‌زاران وتاری گرنگ گرنگ له‌سه‌ری بزوتنه‌وه‌ی گۆڕان و خودی خۆی بنووسن.\nجارێ با له پێشدا بۆی راست كه‌مه‌وه كه جیاوازی ئه‌رزو ئاسمان هه‌یه له نێوان "هیركلیس"ی ئیمپراتۆری بیزانس و "دامۆكلس" كه خزمه‌تكارێكی ده‌رباری ئیمپراتۆر "دیونیزوس" بوو، له یۆنانی كۆن. هه‌موو ئه‌ده‌بیاتی یۆنانی بگه‌ڕێت شتێك نادۆزیته‌وه به ناوی "شمشێركه‌ی هیركلیس"، خۆ ئه‌مه مێژووی كوردستان نییه به‌كه‌یفی خۆت و چۆنت بوێ بینوسیته‌وه ... به‌راستی جورئه‌تێكی گه‌وره‌ی ده‌وێ رێگه‌ی به‌خۆت بده‌یت ده‌ست بۆ شێواندنی ئه‌فسانه‌ی یۆنانییه‌كانیش به‌ری.\n"شمشێر دامۆكلس"، ئه‌فسانه‌یه‌كی یۆنانی كۆنه، چیرۆكه‌ی به‌م شێوه‌یه: "دامۆكلس كه خزمه‌تكارێكی ده‌رباری ئیمپراتۆر "دیونیزوس" بوو، پێی وابوو ئیمپراتۆر له‌رووی هێز و باڵاده‌ستی و ئیداره‌دانی مه‌مله‌كه‌ته‌وه كه‌سێكی سه‌ركه‌وتوو و به‌خته‌وه‌ره. رۆژێك دیونیزوس داوای لێكرد له جێگه‌كه‌ی ئه‌و دانیشێ و بزانێ ئه‌و خۆشبه‌ختیه‌ی باسی ده‌كات له‌چیدایه. دامۆكلیس به شه‌وقه‌وه پێشنیاره‌كه‌ی قه‌بوڵ كرد و ئێواره خوانێكی شاهانه‌ی بۆ رێكخرا و ئه‌ویش زۆر خۆشحاڵ بوو به‌وه‌ی وه‌ك ئیمپراتۆر پێشوازی لێكرا، چوو سه‌ر ته‌ختی ئیمپراتۆر، به‌ڵام له ناكاو شمشێرێكی تیژی به‌سه‌رسه‌ریه‌وه خۆیه‌وه بینی، شمشێره‌كه ته‌نها به تاڵێك موی كلكی ئه‌سپێكه‌وه به‌ند بوو. هه‌ركه شمشێركه‌ی بینی خۆشیه‌كه‌ی له‌بیر چووه‌وه و له‌جێگه‌كه‌ی هه‌ستاو و داوای له پادشا كرد رێگه‌ی بدات مه‌جلیسه‌كه‌ی به‌جێبهێڵێ، به‌ده‌م راكردنه‌وه وتی ئیتر هه‌تا ئاره‌زووی ئه‌وه ناكات خۆشبه‌ختیه‌كی له‌و جۆره‌ی ده‌ست كه‌وێ".. دیونیزوس ده‌یویست دامۆكلس تێگه‌یه‌نێت كه ژیانی ئیمپراتۆره‌كان هه‌رده‌م له مه‌تریسدایه.\nئێستا داستانی "شمشێره‌كه‌ی دامۆكلس" بۆ مه‌به‌ستی جیاجیا به‌كار ده‌هێنرێ.. بۆ نمونه ده‌كرێ بڵێین ئه‌مریكا بڕیاره‌كانی ئه‌نجومه‌نی ئاسایشی وه‌ك "شمشێره‌كه‌ی دامۆكلس" به‌سه‌ر ئێرانه‌وه داناوه. مه‌لا به‌ختیاریش به حسابی خۆی پێی وایه نه‌وشیروان مسته‌فا "شمشێره‌كه‌ی دامۆكلس" بووه له‌سه‌ر سه‌ری نووسه‌ران و ئه‌وان له ترساندا هیچیان نه‌نووسیوه، مادام ئێستا له ژیاندا نه‌ماوه، كه‌واته له‌مه‌وه‌لا ده‌رگا به‌رووی هه‌زاران وتار و كتێبدا ده‌كرێته‌وه.\nمه‌لا به‌ختیار لێره‌شدا وه‌ك چۆن رێگه‌ی به‌خۆیداوه ده‌ست بۆ شێواندنی داستانێكی ٢٥٠٠ ساڵه‌ی یۆنانییه‌كان ببات، ئاواش له به‌راورد كردنی كاك نه‌وشیروان به شمشێركه‌ی دامۆكلس به‌هه‌ڵه‌دا چووه، چونكه كاك نه‌وشیروان زیاتر له ٢٥ ساڵ پێش ئێستا به ئاشكرا له "MAD-TV" سه‌باره‌ت به بیره‌وه‌رییه‌كانی وتوویه‌تی: "هه‌وڵم داوه یاداشته‌كانم به ئسلوبێكی وا بنوسم، خه‌ڵك و گه‌نجی تازه پێگه‌یشتو كه‌ڵكی لێوه‌رگرن، یه‌عنی فێری گیانی لێبورده‌یی ببن، نه‌ك گیانی تۆڵه سه‌ندنه‌وه و ئینتیقام.هه‌وڵم داوه روداوه‌كان بگێڕمه‌وه. روداوه‌كانم له باری سه‌رنجی خۆمه‌وه گێڕاوه‌ته‌وه، ره‌نگه ته‌ره‌فی مقابیل موافق نه‌بێ له‌سه‌ری، به‌ڵام حه‌ز ئه‌كه‌م له حه‌یاتی خۆما، هه‌تا خۆم زیندوم، ئه‌وانه‌ی تریش زیندون بڵاوی بكه‌مه‌وه، بۆ ئه‌وه‌ی له‌م زه‌مانه‌یا مناقه‌شه‌كان دروست ببێ، نه‌ك له دوای خۆم."\nنه‌وشیروان مسته‌فا له‌و په‌ره‌گرافه‌دا به زمانێكی پڕله ئه‌ده‌به‌وه ده‌ڵێ حه‌ز ئه‌كه‌م له حه‌یاتی خۆما ته‌ره‌فی مقابیل كه ره‌نگه له سه‌ر گێڕانه‌وه‌كه‌م موافق نه‌بێ، با له ژیانی خۆما مناقه‌شه‌م له گه‌ڵدا بكا، نه‌ك دوو ساڵ دوای كۆچی دوایی، له فرسه‌ت بگه‌ڕێ خۆی و جه‌ماعه‌ته‌كه‌ی كۆ ببنه‌وه و هه‌ریه‌كه‌یان لای خۆیه‌وه ده‌ست به‌هۆنینه‌وه‌ی درۆو ده‌له‌سه‌ی بێ بنه‌ما بكات.\nله‌و ٢٥ ساڵه‌دا كاك نه‌وشیروان نه له ده‌سه‌ڵاتدا بوو، نه وه‌ك مه‌لا به‌ختیار و هاوڕێكانی خاوه‌نی له‌شكر و هێزی تایبه‌ت بوو، تا هه‌ركه‌سێك قسه‌یه‌ك له‌سه‌ر كتێبێكی بكات بچێته سه‌ری.. ئه‌ی ئه‌وه نییه له سه‌رده‌می ژیانی خۆیدا مامۆستا پشكۆ و كاكه حه‌مه و چه‌ندانی تر بیره‌وه‌ری خۆیان نووسی و رخنه و قسه‌ی ره‌قیشیان به‌رامبه‌ری كرد، به‌ڵام ئه‌و له گوڵ كاڵتری پێ نه‌وتن و هیچ شمشێرێكیشی به روویاندا رانه‌كێشان.\nنه‌وشیروان مسته‌فا ساڵی ٢٠٠٦ پاش وازهێنانی له یه‌كێتی نیشتمانی "كۆمپانیای وشه"ی وه‌ك دوا پرۆژه‌ی میدیایی خۆی دروست كرد و له ماوه‌ی سێ ساڵ كاركردندا، به‌هاوبه‌شی له گه‌ڵ میدیا ئه‌هلییه‌كانی دیكه و رۆژنامه‌نووس و رۆشنبیرانی سه‌ربه‌خۆی كوردستاندا؛ سه‌ره‌ڕای بوونی ئاڵنگارییه‌كی زۆر توانی ئاستی هۆشیاری هاووڵاتیان سه‌باره‌ت به مافه‌كانیان و داواكردنی دادپه‌وه‌ری كۆمه‌ڵایه‌تی و دامه‌زراندنی حكومه‌تێكی موئه‌سه‌ساتی، به‌شێوه‌یه‌كی زۆر به‌رزبكاته‌وه.. دروستكردنی "بزوتنه‌وه‌ی گۆڕان"یش له ٢٠٠٩، وه‌ك دوا پرۆژه‌ی سیاسی، جۆری حیزبایه‌تی كردنی له‌كوردستاندا سه‌روژێر كرده‌وه و خه‌باتی مه‌ده‌نی و په‌رله‌مانی كرد به ئه‌ساسی كاری حیزبایه‌تی. بزوتنه‌وه‌ی گۆڕان جگه له ده‌نگی خه‌ڵك، په‌نای بۆ هیچ چه‌كێكی دیكه نه‌برد.\nله‌به‌رامبه‌ردا حیزبه‌كه‌ی مه‌لابه‌ختیار و هاوپه‌یمانه ستراتیژه‌كه‌ی به زه‌بروزه‌نگ رووبه‌ڕووی ئه‌و بزوتنه‌وه‌یه بوونه‌وه.. حیزبه‌كه‌ی مه‌لا به‌ختیار تاراده‌ی شه‌هید كردن و نان بڕین و هه‌تك كردنی حورمه‌ت و شاربه‌ده‌ركردن و دانانی هه‌زاران "شمشێری دامۆكلس"نه‌ك هه‌ر به‌سه‌ر سه‌ری هه‌ڵوسڕاوان، به‌ڵكو به‌سه‌ر سه‌ری ده‌نگده‌رانی گۆڕان، چوونه پێشه‌وه. له‌وه‌ش زیاتر په‌نایان بۆ دزینی كورسیه‌كانی بزوتنه‌وه‌ی گۆڕان و ته‌زویر و فرت و فێڵ و داخستنی په‌رله‌مان وه‌ك دامه‌زراوه‌یه‌كی نیشتمانی برد.\nله‌به‌رامبه‌ر ئه‌مه‌دا كاك نه‌وشیروان چی كرد؟ ئایا نه‌یده‌توانی هێزی سه‌ربازی بۆ گۆڕان دروست بكات؟ ئایا نه‌یده‌توانی له‌سه‌ر خوێنی به‌ناحه‌ق رژاوی هه‌ڵسوڕاوه‌كانی گۆمی خوێن هه‌ڵسێنێ؟ بێگومانم له‌وه‌ی مه‌لا به‌ختیار له‌هه‌موومان باشتر ده‌یزانی، كاك نه‌وشیروان له‌وه زیاتری پێ ده‌كرا، به‌ڵام له‌به‌ر ئه‌وه‌ی باوه‌ڕی به رشتنی خوێنی كورد به ده‌ستی كورد نه‌بوو، له‌به‌ر ئه‌وه‌ی له دوای راپه‌ڕینه‌وه ده‌یزانی سه‌رده‌می شۆڕش به‌سه‌رچووه و كاتی دروستكردنی كۆمه‌ڵی مه‌ده‌نییه، له‌سه‌ر ئه‌رزی واقع، نه‌ك له‌سه‌ر كاغه‌ز، بۆیه وای نه‌كرد.\nنه نه‌وشیروان مسته‌فا پێی وابوو و نه بنه‌ماڵه‌كه‌ی و هاوڕێكانیشی پێیان وایه دوای مردنی كه‌س بۆی نییه له‌سه‌ر كتێبه‌كانی وتار یان كتێب بنووسێت؛ به پێچه‌وانه‌وه ئه‌و نووسیانه‌ی ئه‌و به‌شێكی گرنگن له مێژووی ئه‌و قۆناغه‌ی تێدا ژیاوه، بۆیه هه‌م قابیلی ره‌خنه‌لێگرتن... هه‌میش ده‌كرێ وه‌ك سه‌رچاوه‌یه‌كی ده‌ستی یه‌ك له توێژینه‌وه مێژووییه‌كاندا كه‌ڵكیان لێوه‌رگیرێ.. ئه‌وه زانستی مێژوو نووسییه ده‌ریده‌خات كێ راستگۆ و كێ حیكایه‌ت ده‌هۆنێته‌وه.\nره‌خنه‌ی ئێمه له مه‌لا به‌ختیار كه به‌رده‌وام حه‌زی له دیبه‌ت و مونازه‌ره‌یه، ئه‌وه‌یه بۆ تا نه‌وشیروان مسته‌فا زیندوو بوو به نووسین نه‌كه‌وته مناقشه له گه‌ڵی؛ بۆ ئه‌وه‌ی لانی كه‌م له مناقه‌شه‌كانی هه‌ردوولا خوێنه‌ر و خه‌ڵك به‌رچاویان روونتر بوایه\nنه‌وشیروان مسته‌فا پیاوێكی دۆگما نه‌بوو، تا دوا ساته‌كانی ژیانی خه‌ریكی خۆ نوێكردنه‌وه و موراجه‌عه‌ی فكری بوو، له رابردوودا نه‌ده‌ژیا و ده‌یخسته پشت سه‌ریه‌وه و ته‌نها هێنده سودی لێ ده‌بینی ده‌رس و عیبره‌تی لێوه‌رده‌گرت. نه به شكسته‌كانی چوكی ده‌شكا و نه به سه‌ركه‌وتنه‌كانی غرور ده‌یگرد، نه‌له‌به‌رپرسیارێتی هه‌ڵه‌كان هه‌ڵده‌هات ونه‌ده‌یخستنه گه‌رده‌نی ئه‌م و ئه‌و.. نه سه‌ركه‌وتنه‌كانی ته‌نها ده‌كرد به موڵكی خۆی، نه به‌خه‌ڵكی ده‌یفرۆشته‌وه، ئه‌مه نهێنی خۆشه‌ویستی كاك نه‌وشیروانه له ناو خه‌ڵك و هاوڕێكانیدا...\n"له هه‌ڵقه‌ی داهاتوودا باس له پاژنه‌ی ئه‌خیل ده‌كه‌ین".


ئیسرائیل بە چڕیی کەرتی غەزەی بۆردوومان کرد – کوردی – RojNews.News\n16/09/2020 - 9:47:10 am\nبۆردوومانی غەزە لەلایەن ئیسرائیلەوە\nپاش هەڵدانی دوو مووشەک لە غەزەوە بۆ ئیسرائیل، فڕۆکە جەنگییەکانی ئیسرائیل بۆردوومانی بنکە و بارەگاکانی حەماسیان کرد.\nلەمیانی مەراسیمی واژۆکردنی ڕێکەوتنەکەی نێوان ئیسڕائیل و ئیماڕات و بەحرەیندا بۆ ئاساییکردنەوەی پەیوەندییەکانیان لە واشنتن، دوو موشەک لە کەرتی غەزەی فەلەستینەوە بە ئاڕاستەی ئیسڕائیل هەڵدران و بەهۆیەوە دوو کەس برینداربوون.\nدوای هێرشەکە فڕۆکە جەنگیەکانی ئیسرائیل چەند بنکە و بارەگایەکی حەماسیان کردووەتە ئامانج، کە یەکێکیان بنکەی مەشق و ڕاهێنان بووە.\nمیدیاکانی فەلەستین بڵاویانکردووەتەوە، هێرشەکانی ئیسرائیل تا بەرەبەیانی ئەمڕۆ بەردەوامییان هەبووە لە باکوری کەرتی غەزە.\nتاوەکو ئێستا هیچ لایەنێکی کەرتی غەزە بەرپرسیارێتی هەڵدانی موشەکەکانیان ڕانەگەیاندووە، بەڵام غەزە لەژێر دەسەڵاتی حەماسدایە و لەلای خۆیەوە حەماسیش بەرپرسیارێتی هێرشەکەی ڕانەگەیاندووە.\nلەکاتی کۆبوونەوەکەی نێوان سەرۆک وەزیرانی ئیسڕائیل بنیامین ناتانیاهو و سەرۆکی ئەمەریکا دۆناڵد ترامپ لەگەڵ هەریەک لە وەزیرانی دەرەوەی ئیمارات و بەحرەین لە واشنتۆنی پایتەختی ئەمەریکا، زەنگی ئاگادارکردنەوە لە هەریەک لە شارەکانی عەسقەلان و ئاشدودی ئیسرائیل لێدرا.\nلە غەزەش کە ئێستا ئیسرائیل بە هۆکاری ئەمنی گەمارۆی داوە، دەیان فەلەستینیی لەبەردەم نوسینگەی نەتەوە یەکگرتووەکان گردبوونەوە و سەرکۆنەی ڕێککەوتنەکەی نێوان ئیسرائیل و ئیمارات و بەحرەینیان کرد، وتەبێژی حەماس-یش جەختی لەوە کردەوە، کە ئەو ڕێککەوتنە بەهیچ شێوەیەک ئاشتی بۆ ناوچەکە ناهێنێت.\nمەحمود عەباس: بێ کۆتاییهاتنی داگیرکاریی ئاشتی مسۆگەر نابێت


شاری سەردەشت قوربانیەكی دیكەی شەڕی كۆنەپەرستانە\nکۆنفرانسی نوێ بونەوەی کۆمیتەکانی باشوری چاودێری کوردۆساید-چاک\nچاودێری کوردۆساید –چاک:\nدۆساید-چاک) ،هەروەها بەئامادە سەرلەبەیانی ڕۆژی هەینی 7/8/2015 کۆنفرانسێک بۆ "نوێ بونەوە خۆ چالاک کردنەوە و یەکتری ناسین و کاری هاوبەش" لەشاری سلێمانی ساز درا.، بەئامادە بونی هاورێیانی کۆمیتەی هۆلەندا ( سەرکەوت فەتاح بەرپرسی بەشی ڕیکخستنی جاودێری کوردۆساید-چاک، سیروان لالۆ ،حمەعەلی خەلیفە سەرپەرشتیاری دەستەی کارگێڕی جاودێری کوردۆساید-چاک و کۆیار ڕەوف بەرپرسی کۆمیتەی بەریتانیا ی چاودێری کوربوونی حاجی ئاسکە لەگەرمیانەوە .\nکۆنفرانسەکە زیاتر لە 3 کاتژمێری خایاند کاتژمێر 10 تاکو 1.30 ،بەرێوەبردنی کۆنفرانس لەلایەن کۆیار ڕەوف و شادان عبد الڕحمن بوو.\nسەرەتا بە خێرهاتنی ئامادەبووان پاشان ساتێک وەستان بۆ گیانی پاکی شەهیدانی جینۆسایدی گەلی کورد\nدواتر دەس بە بڕگەکانی کۆنفرانس کرا\n• وتەی بەرپرسی کۆمیتەی سلێمانی لەلایەن شادان عبدالرحمن وە کە باس لە کارەو جالاکی ماوەی رابردو کراو پلانی داهاتوی ئاشکرا کرد،پێوست دەکات ئەو شیوە کلاسیکە لە جالاکی بگۆڕین بۆ جۆری نوێ\n• وتەی حمەعلی خلیفە سەرپەرشتیاری دەستەی کارگێڕی، مێژوی دروست بونی چاک، کەندو کۆسپەکانی بەردەمی خۆ ساز کردن بۆ کارو جالاکی نوێ لەهەموو یادەکانی جینۆساید دا\n• وتەی جێگری سەرپەرشتیار لەلایەن د.ناجح گوڵپی.. سەبارەت بەراگەیاندن و کاریگەریەکانی ، وە پیوستی خۆ دەولەمەند کردنی ئەندامان بە بەزانستی جینۆساید ،جونکە گەلێکی جینۆساید کراوین،هەروەها رونکردنەوە گرفت و کێشەکانی باشور\n• وتەی بەرپرسی کۆمیتەی بەریتانیا لەلایەن کۆیار ڕەوف دەربارەی کارو جالاکیەکانیان\n• وتەی بەرپرسی کۆمیتەی هەلەبجەی جاودێری کوردۆسایدچاک لەلایەن درەو مەهدی وە\n• وتەی کۆمیتەی هۆلەندا لەلایەن سەرکەوت فەتاح ،تاکیدی کردوە لە بەردەوام بون لە کاری ڕیکخراوەی لەبواری جینۆساید\n• وتەی کۆمیتەی گەرمیان لەلایەن کاروخ عومەر ،کە زۆر سور بو لەسەر یەکلالیی کردنوەی مۆڵەتی ڕیکخراو\n• وتەی کۆمیتەی کەرکوک لەلایەن دارەوان عەبدولاوە\n• وتەیەک لەلایەن حاجی ئاسکە ،کەتاکیدی لە کارکردنو فشارکردن لەلایەن ڕکخراوەکانی بواری ئەنفالەوە کرد\nسه ر جه م ئاماده بوان به گورو تینیكی نوی وه بریاریان دا كه گه رموگوگورتر له جاران و دلسوزانه تَر له ناو ریكخراوه كه دا كار بكه ن ،، گفتو گویه كی دریژ خایه ن له سه ر سه رجه م هه ندو كاره كانی ریكخراوه كه كراو كومه لیك پیشنیارو ره خنه خرانه روو به هه ند وه رگیران و بریاردرا زوربه ی كاریان له سه ر بكریت وه كوو ئه نجامدانی كاری مه یدانی و یاسایی كه خزمه ت به كه یسی جینوسایدی كورد و قوربانیانی‌یه كانی بكات ، دواتر کۆمەلێ پێشنیار خرایە روو کە دواتر دەخرێنە بواری جێ بەجێ کردنەوە\nلەلایەن هەژار کاکەیەوە پێشنیار کرا کە سەردانی زار گەلی و لالش بکرێت وەک شاندێکی جاودێری کوردۆساید\nکۆیار رەوف باسی لە ئاوا کردنی کۆمیتەکانی هەولێرو دهۆک کرد و پیشنیاری کرد لیژنەی بۆ دروست بکرێ بەلام زۆرینەی هاوڕیان کاری لیژنەیان پەسەند نەکرد.\nفەلاح سەلاح پێشنیازی کرد کە هەموو کۆمیتەکان سکالا تۆمار بکەن لەسەر تاوانبارانی ئەنفال\nکۆتا پێشنیا ر لەلایەن دکتۆر ناجح وە کرا ئەویش بۆ یادی کۆتا هاتنی شالاوەکانی ئەنفالی ( پێنج و شەش و حەوت) لە 25/8/2015 لە هەموو کۆمیتەکان جالاکیەکی هەماهەنگ ئەنجام بدرێ و پیشتر بەرنامەڕیزی بۆ بکرێت،،لە کۆمیتەی هەلەبجە بریارە ئەو یادە بکرێتەو..\nهەروەها لە ڕۆژی 21/8/2015 یادی کۆمەڵکوژیەکەی کورتەکە لەبناری قەندیل کە لەلایەن فرۆکەکانی تورکەوە خێزانێکی 7 کەسی شەهیدو کۆمەڵکوژ کران بۆ زانیاریتان ئەگەر تەنیا بە دودێر نوسینێش بێت پیوست دەکات یادیان بکەینەوە.\nلەم کۆنفرانسەدا سی و دوو ئەندام و چەند میوانێک بەشدار بون\nنوسینەوەی : د.ناجح گوڵپی 7/8/2015\nژمارەی بینین: 5751 بەروار: 08/08/2015\nچاودێری کوردۆساید-چاک " کۆمیتەی سلێمانی " بەڕیوەبەرێتی نوێی ...\nلە ئەرشیفەوە :کۆنگرەی دووی (نائاسایی) چاک...\nکۆنفرانسی نوێ بونەوەی کۆمیتەکانی باشوری چاودێری کوردۆساید-چ...\nکـۆ نفرانسی ســاڵانـه ی کـۆ میتـه ی ســو یســرا ی چـــاودێــ...\nهەڵەبجە: کۆمیتەی چاودێری کوردۆساید-چاک- ڕاگەیەنرا...\nکۆمیتەی گەرمیان ی چاودێری کوردۆساید-چاک دەست بەکار بوو...\nکۆبونەوەی ئاسایی کۆمیتەی کەرکوکی چاودێری کوردۆساید-چاک...\nکۆمیتەی سلێمانی جاودێری کوردۆساید-چاک بەرپرس و ستافی نوێ خۆ...\n1 بۆ 8 له کۆی 28


https://1baiser.com ئیسلامییەکان پشت لە ناوەکەیان دەکەن! |\nHome ڕاپۆرت ئیسلامییەکان پشت لە ناوەکەیان دەکەن!\nهەردوو یەكگرتوو و كۆمەڵی ئیسلامی بە نیازن ئەمساڵ كۆنگرە ببەستن، قسەوباس لەسەر ئەوە دەكرێت كۆنگرە چ گۆڕانكارییەك بەسەر ئەو حزبانەدا دێنێت، ئایا تەنها گوزارشتە لە هەڵبژاردنەوەی سەركردایەتی بۆ چەند ساڵی ئاییندە، یان گۆڕانكاریی ستراتیجی لە بەرنامە و پلانی داهاتوو دەكرێت؟ یەكێك لەو بابەتانەی ئێستا لەناو كادرانی ئەو دوو حزبە جێگەی باسوخواسە لێكردنەوەی پاشگری «ئیسلامیی»ـە لە ناوی حزبەكان، لێرەدا پرسیار ئەوەیە كە پاڵنەر چییە بۆ لێكردنەوەی پاشگری ئیسلامی؟ ئایا ئەم حزبانە ئیسلامین یان مەدەنی؟ بە لێكردنەوەی ئەو پاشگرە چ گۆڕانكارییەك لە بونیاد و دونیابینیی ئەم حزبانە ڕوو دەدات؟\nلە (31/5/2019) عەلی باپیر، ئەمیری كۆمەڵی ئیسلامی لە هەژدەیەمین ساڵیادی ڕاگەیاندنی كۆمەڵ پەیامێكی بڵاو كردەوە، لە بەشێكی پەیامەكەی ئاماژەی بە لێكردنەوەی پاشگری ئیسلامیی لە كۆنگرەدا كرد و وتی: «ئەگەر لە ڕابردوودا ئەم كۆمەڵی ئیسلامییەی ئێمە قەتیس كرابێ لەناو بازنەیەكی تەسكدا و خەڵك و جەماوەر لە پەیامەكەی، لەو بەها بەرزانەی كە هەڵیگرتوون، مەحرووم بووبێ و دیوار و نێوانمان خرابێتە بەین لەگەڵ خەڵك و جەماوەر، دەبێ ئەو دیوار و نێوانانە هەڵبگرین، ئینجا ئەگەر پاشگری (ئیسلامی) ئەو كۆسپەیە، دەبێ لایبەرین …»، هەرچەندە ئەمە یەكەمجارە بە شێوەیەكی ئاشكرا لە لایەن كەسی یەكەمی ئەو حزبە باس لە پرسێكی لەو شێوە دەكرێت، بەڵام دانپێدانانی ئەمیری كۆمەڵە بەوەی لە ڕابردوودا سنووری كاریان لە چوارچێوەی بازنەیەكی بەرتەسكدا بووە، وەك ئەگەرێكیش ڕەنگە پاشگری ئیسلامی بە ناوی حزبەكەوە كۆسپێكی بەردەم ئەو سنووردارییە بووبێت بۆیە ئەو بە ئاسایی دەزانێت كە پاشگری ئیسلامی لا ببەن، هەرچەند ناوبراو ئەمەی وەكو ئەگەرێك هێشتووەتەوە بۆ كۆنگرەی چوارەمی حزبەكەی كە بڕیارە ئەمساڵ ببەسرێت.\nوتەكانی عەلی باپیر، لە لایەن دڵشاد گەرمیانی، ئەندامی پێشووی مەكتەبی سیاسیی كۆمەڵ ڕەخنەی لێ گیرا، گەرمیانی وەك سەركردەیەكی سەلەفیی كۆنەپارێزی ناو كۆمەڵ ئەژمار دەكرێت، بۆچوونەكانی بە لای سەركردە كۆنەپارێز و بەشێك لە ئەندامانی كۆمەڵ جێگەی پەسەندە، گەرمیانی لە لاپەڕەی خۆی لە فەیسبووك لە ژێر ناونیشانی (لادانی پاشگری ئیسلامی هۆکارێکی سەرکەوتن و پێشکەوتنە، یان کردنەوەی دەرگای لادان و دڕینی پەردەی شەرم و شەرع پشتگوێخستنە؟) پەیامێکی بڵاوكردەوە، هەر لە ناونیشانی وتارەكەوە گەرمیانی بە نەفەسێكی ئایینیی كۆنەپارێزانە دەكەوێتە وێزەی بانگەشەكارانی لێكردنەوەی پاشگری ئیسلامی، هەرچەندە ئەو ئاماژە بەوە دەكات كە مەبەستی لەم وتانە عەلی باپیر نییە و لەو بارەوە دەڵێت: «ڕووی قسەکانم لە بەڕێز م.عەلی باپیر نییە، … دۆست و دوژمن ئەو دەناسن، کە پیاوێکی ئیسلامییە و هیچ شتێکی ئیسلامی لا شەرم و پێ عەیب نییە»، ناوبراو لە ناوەڕۆكی وتارەكەی هێرشی تووند دەكاتە سەر یارانی لێكردنەوەی پاشگری ئیسلامی و كرانەوە، بێ ئەوەی ناوی بێنێت باس لە ئەزموونی یەكگرتووی ئیسلامی دەكات و دەڵێت «لایەنی تری ئیسلامی هەبوون، کە سەردەمانێک بە هۆی پابەندی و ئیلتزامی زیاتریان بە دینەوە، هەموو کەس شەرمی لێ دەکردن، سەرمەشقی بانگەواز و نوری هیدایەتی خەڵک و ئومێدی زۆرینەی مسوڵمانان بوون، بەڵام بە داخەوە پاش ئەوەی ڤایرۆسی کرانەوە لێیدان و دەرگای بیشەرعییان لە خۆیان کردەوە و …… کەوتنە ژێر کاریگەریی ئەو خەڵکانەیان (کە ئێستا خەڵکانێکی ئێمە دەیانەوێ چاویان لێ بکەن)، هەستان بە مەبەستی کۆکردنەوەی دەنگ و سەرکەوتن لە هەڵبژاردنەکان، هەڵپەڕکێیان لەسەر شاشەی تەلەفزیۆن کرد، سرودی ئەی ڕەقیب و تێکەڵاوی کوڕ و کچیان حەڵاڵ و پیرۆز کرد، بەوەش لە هەیبەتی خۆیان هێنایە خوار و ڕابردووی خۆیان خستە ژێر پرسیار، دەرئەنجام کورسییەکانیان کەمی کرد، زۆرێک لە خەڵک و جەماوەرە دیندار و دڵسۆزەکانی خۆیان ڕەنجاند.»\nهەرچەندە ڕوون نییە تا چەند یەكگرتوو و كۆمەڵ جددین لە لێكردنەوەی پاشگری ئیسلامی لە ناوی حزبەكانیان، بەڵام سەركردە و كادرانی ئەو حزبە قسەی خۆیان لەسەر ئەو پرسە هەیە.\nدارا محەمەد ئەمین، ئەندامی پێشووی سەركردایەتیی كۆمەڵ بۆچوونێكی پێچەوانەی دڵشاد گەرمیانی هەیە و دەڵێت: «ئیمە خۆمان ناومان داناوە بۆ حزبە ئیسلامییەكان، ئەمەش زادەى ئيجتهادى مرۆڤە، ئەو ناوانه بۆ سەردەمانێك درووست بوون و زۆر گونجاو بوون، چونكە خەباتی نەتەوەییش لەژێر دروشمی ئایدیادا دەکرا، ئیسلامییەکان و چەپەکان نەتەوەییەكانیش هەڵگری ئایدیای جیاواز بوون، حزب بە ناوی ئیسلامی لەو هەلومەرجەدا زۆر گونجاو بوو، پاشگری ئیسلامی بۆ قۆناغێك پێویست بووە ئیستا بە بۆچونی من پێویست ناکات، لابردنی پاشگری ئیسلامی دەرگا دەكاتەوە بە ڕووی كۆمەڵگەدا کە زۆرینەكەی مسوڵمانن بەڵام لایەنگری عەلمانییەكانن»، ئەو سەركردەیەی پێشووی كۆمەڵ لەم بۆچوونەیدا تەنها نییە، د. فاتیح سەنگاوی، كادری پێشكەوتووی یەكگرتووی ئیسلامی هاوڕایەتی و لەو بارەوە دەڵێت: «دانانی پاشگری ئیسلامی واجبێكی شه‌رعی و فه‌رمانێكی خوایی نییه و بیربۆچوون و ئیجتیهادێكی زه‌مه‌نییه و زیاتریش كاردانه‌وه‌ی واقیع بووه، پێشتر پارتی ئایدۆلۆجی درووستبوون و پاشگری ئایدۆلۆجیان هەڵگرت، ئێستا كه ئه‌و پارته ئایدیۆلۆجیانه كه‌متر بوون و ده‌ستیان كردووه به لابردنی پاشگری ئایدیۆلۆجی پارته ئیسلامییه‌كانیش كه‌م كه‌م ئه‌و پاشگره‌یان لا بردووه.»\nبە بڕوای نازم عەبدوڵڵا، ئەندامی پێشووی مەكتەبی سیاسیی كۆمەڵی ئیسلامی، حزبە ئیسلامییەكان سنووریان بە دەوری خۆیاندا كێشاوە بۆیە دەبێت ئەو سنوورانە لا ببەن و لەو بارەوە دەڵێت: «كاتێك ده‌وترێت فڵان لايه‌نى ئيسلامی هێمايه‌كى تايبه‌ته بۆ جه‌ماوه‌ر و شوێنكه‌وتوانى ئه‌و پارته، ته‌نانه‌ت له‌به‌ر ئه‌وه‌ى مۆركێكى سياسیى جياوازى پێ دراوه ته‌و‌ژمى سۆفى، يان سه‌له‌فيش ناگرێته‌وه، ئێستا جياوازى ده‌كرێت له نێوان مسوڵمان و ئيسلاميدا، مه‌رج نيیە هه‌موو مسوڵمانێك ئيسلامى بێت، ئه‌مه‌ش وایكردووه خه‌ڵكه‌كه بڵێن ئێمه مسوڵمانين به‌ڵام ئيسلامی نين، بۆيه لايه‌نه ئيسلاميیه‌كان مادام بزاڤێكى جه‌ماوه‌رين و به پشتيوانیى جه‌ماوه‌ر ململانێ سياسیيه‌كانيان ئه‌كه‌ن، ده‌بێ هه‌موو هێما سووره درووستكراوه‌كانى ده‌ورى خۆيان نه‌هێڵن»، ئەو پێشی وایە، «لێكردنه‌وه‌ى پاشگر ئه‌گه‌ر له‌سه‌ر پلان و ستراتيج بكرێن كۆمه‌ڵێك ئامانجى گه‌وره ده‌پێكێت، له‌وانه كه‌مكردنه‌وه‌ى هه‌ستياریى نه‌خوازراو، خۆ دانه‌بڕين له خه‌ڵكى، به پسپۆڕیكردنى بانگه‌واز و سياسه‌ت، هه‌روه‌ها حزب له پارتى دەستەبژێره‌وه بكرێت به پارتى هه‌موو خه‌ڵك.»\nهەر لە بارەی پاساوی لێكردنەوەی پاشگری ئیسلامی، د.عومەر ئیسماعیل، نووسەر و ڕووناكبیر دەڵێت: «ئەوانەی پێشنیاری لێکردنەوەی پاشگری ئیسلامی لەو دوو پارتە دەکەن پاڵنەر و پاساوەکەیان سنوورداربوونی جەماوەری پارتەکانیانە، وا تێدەگەن لەبەر ئیسلامیبوونیان خەڵک ناچێتە ناو ئەو پارتانە و دەنگیان پێ نادات، پێویستیان بە کرانەوەی زیاترە بە ڕووی خەڵک و جەماوەردا، هێما و ئاماژەی ئەو کرانەوەیەش لێکردنەوەی پاشگری ئیسلامییەکەیە.»\nد. ئەحمەد وەرتی، سه‌رۆكی سه‌نته‌ری ئایینده بۆ لێكۆڵینه‌وه باس لەوە دەكات، كە له مێژووی مسوڵماناندا نه ده‌وڵه‌ت و ویلایه‌ت و میرنشینه‌كان هاتوون پاشگری ئیسلامیان به خۆیانه‌وه لكاندووه، نه گرووپ و ڕه‌وته‌كانیش، چونكه لای ئه‌وان جه‌وهه‌ر و ناوه‌ڕۆك مه‌رج بووه نه‌ك ناو، بۆیه بوون و نه‌بوونی بۆ حزب و ڕه‌وته ئیسلامییه‌كان گرفت نییه، به قه‌ده‌ر ئه‌وه‌ی ناوه‌ڕۆك گرنگه، سەبارەت بە پاساوی لێكردنەوەی پاشگری ئیسلامی وەرتی دەڵێت: «ئه‌وانه‌ی لایه‌نگری لێكردنه‌وه‌ی پاشگری ئیسلامین له ناوی حزبه‌كانیان پێیان وایه پاشگری وا ده‌بێته ڕێگر له به‌رده‌م پیشكه‌وتنی حزبه ئیسلامییه‌كان و نوێبوونه‌وه‌یان و به جه‌ماوه‌ریبوونیان، یان هه‌ندێكی تریان ده‌ڵێن ئه‌م پاشگره ده‌بێته هۆی دابه‌شكردنی كۆمه‌ڵگە بۆ دوو به‌ره‌ی ئیسلامی و عه‌لمانی و دواجار به‌یه‌كدادان و تێكگیران ڕوو ده‌دات و ده‌بێ هه‌ر له ململانێی به‌رده‌وامدا بن.»\nبەشێك لە پاساوی لێكردنەوەی پاشگری ئیسلامی لە ناوی حزب كرانەوەی زیاتر و بە جەماوەریبوونە، بانگەشەكارانی دەخوازن ئیسلامییەكان وەك حزبێكی مەدەنی لە هەرێمی كوردستان كار بكەن، پێیان وایە بەوە دەتوانن گۆڕانكاری لە كاری ئیسلامییەكانی كوردستاندا بكەن و جەماوەرێكی زۆرتر لە خۆیان كۆ بكەنەوە و پێگەیان بەهێز بكەن، بە بۆچوونی نازم عەبدوڵڵا، هیچ ناكۆكی نییە لە نێوان ئیسلامیبوون و مەدەنیبوون و لەو بارەوە دەڵێت: «تێكگيران نابينم له نێوان مه‌ده‌نیبوون و ئيسلامیبووندا، ده‌كرێت حزبى ئيسلامى بێت، ئامڕازه‌كانى مه‌ده‌نيه‌ت وه‌كو چه‌سپاندنى پرەنسيپه‌كانى ده‌ستاوده‌ستكردنى ده‌سه‌ڵات و خۆبه‌دوورگرتن له قۆرخكارى و هاوشێوه‌كانى به كار بێنێت.»\nد. عومەر ئیسماعیل هەمان بۆچونی هەیە و پێی وایە ناكۆكی و دژیەكی لە نێوان ئیسلامیبوون و مەدەنیبوون نییە، ئەو دەڵێت: «مادام یەكگرتوو و كۆمەڵ بە شێوەیەكی یاسایی كار دەکەن و میكانیزمەكانی كاری مەدەنی بە كار دێنن، ڕەوایەتیی كاركردنیان لەناو كۆمەڵگەی هەرێمی كوردستان لە مۆڵەت و یاساكانی هەرێم وەرگرتووە مەدەنین»، ئەو پێشی وایە، «بە تەنیا لێکردنەوەی پاشگری ئیسلامی نە لە جیهانبینیی خودی پارتەکان و نە لە تێڕوانینی جەماوەر بۆیان هیچ ناگۆڕێت، چونکە ئەوە مێژوویەکە ئەو پارتانە لەژێر ئەم ناوە و بەم شێوەیە کار دەکەن و کەسایەتی و ڕەمزەکانیان وەها ناسراون، گۆڕانکاریی جددی و نوێکردنەوەی ڕاستەقینەی ئەو پارتانە بە گۆڕانکاری لە گوتاری سیاسی و ستراتیجی کارکردن و چەشنی مامەڵەکردن لەگەڵ دەوروبەر دەبێت، بوون و نەبوونی پاشگری ئیسلامی کاریگەرییەکی ئەوتۆی نابێت سەبارەت بە کرانەوە بە سەر هاووڵاتی و ئاسانکاری لە مەرجەکانی ئینتیماکردن.»\nد. ئەحمەد وەرتی، بە پێچەوانەی ئەوانەی پێیان وایە لابردنی پاشگری ئیسلامی برەو بە كاری ئەو حزبانە دەدات، بۆچوونی وایە كە ئەگەری زۆرە لابردنی پاشگرەكە بە زیان بۆ ئیسلامییەكان بشکێتەوە و لەو بارەوە دەڵێت: «پێم وا نییه لابردنی پاشگری ئیسلامی هیچ سوودێك به ئیسلامییه‌كان بگه‌یه‌نێت و گۆڕانی گه‌وره درووست بكات، ناتوانن خۆیان له مه‌سه‌له‌ی پابه‌ندییه ئایینییه‌كان ببوێرن، ئه‌مه‌ش به هۆی ئه‌وه‌ی كه لێكردنه‌وه‌ی پاشگره‌كه ده‌بێته هۆی دڵڕه‌نجانی زۆرێك له ئه‌ندام و لایه‌نگرانی حزبه ئیسلامییه‌كان و قۆستنه‌وه‌ی له لایه‌ن نه‌یارانی حزبی ئیسلامی به تۆمه‌تباركردنیان به‌وه‌ی له دروشمەكانیان پاشگه‌ز بوونه‌ته‌وه و به‌ره‌و عه‌لمانیبوون هه‌نگاو ده‌نێن، هه‌روه‌ك له لایه‌ن به‌شێكی جه‌ماوه‌ره ئیسلامییه‌كه‌ش وا ده‌وترێت.»\nبەڵام دارا محەمەد ئەمین، جەخت لەوە دەكاتەوە كە ئەم قۆناغەی كاری ئیسلامییەكان وا دەخوازێ ناوەكە بگۆڕن، پاشگری ئیسلامی زۆرجار دەبێتە كێشە لە جیهانی ئەمڕۆدا کە لە زۆر وڵاتی دنیا بە یاسا قەدەغە كراوە.\nد فاتیح سەنگاوی پێشبینی دەكات كۆمەڵ و یەكگرتوو لە كۆنگرەی ئەمساڵدا پاشگری ئیسلامی بهێڵنەوە، هاوكات ئاماژەش بەوە دەكات كە لە ئەگەری لێكردنەوەی پاشگرەكە ئەوە مانای وا نییە شتێكی جادوویی بێت و گۆڕانكاریی گەورە ڕوو بدات، بەڵكوو ئەو وای دەبینێت كە، «دۆخه جۆراوجۆره‌كان له ئێستادا له به‌رژه‌وه‌ندیی ئه‌مان نین و خۆیشیان له ئاست خواست و پێداویستییه‌كانی ئێستادا نین، ئه‌گەرنا ناو ئه‌وه‌نده گرفت نه‌ده‌بوو به‌ڵام ناویش بێ كاریگه‌ری نییه، ده‌كرێت ناوه‌كه ئاماژه‌ی كرانه‌وه‌ی زیاتر و له‌خۆگرتنی خه‌ڵكی جۆراوجۆری زیاتری تێدا ببێته‌وه، ده‌كرێت هۆكارێك بێت بۆ كاڵتركردنه‌وه‌ی مه‌رجه‌كانی ئه‌ندامێتی له ڕووی هه‌ندێ پابه‌ندێتیی دینییه‌وه.»


گۆران له به‌غدا: نه‌وت ته‌سلیم بکه‌ن و تاڵان فرۆشى مه‌که‌ن\n"چیتر له پاڵ تاڵانکردنى داهاته‌کانى کوردستاندا خه‌ڵکى کوردستان بێموچه و بێ بودجه نه‌کرێ"\nفراکسیۆنى گۆڕان له‌په‌رله‌مانى عێراق رایگه‌یاند:"پێویسته نه‌وتى خه‌ڵکى کوردستان ببێته هۆى کۆتاییهێنان به کێشه‌ى پشکى هه‌رێم له بودجه‌ى فیدراڵیدا، نه‌ک هه‌رزانفرۆش و تاڵانفرۆش بخرێته خزمه‌تى ده‌وڵه‌تان و حزب و خێزانه سیاسیه‌کان".\nئه‌مشه‌و شه‌ممه 16ى کانونى دووه‌مى 2021 فراکسیۆنى گۆڕان له‌په‌رله‌مانى عێراق له‌راگه‌یه‌نراوێکدا رایگه‌یاند، "هه‌مو هه‌وڵێکى فراکسیۆنى گۆڕان وه‌ک پێکهاته‌یه‌کى کاریگه‌رى ناو هاوپه‌یمانیى هیواى کوردستانى چالاککردنى رۆڵى نوێنه‌رایه‌تیه له ئاست کارى پێکه‌وه‌ییدا و رێگرتنه له هه‌ر قۆرخکارییه‌کى ناو پرۆسه‌ى سیاسیى عێراق که حزبێک یان ئاراسته‌یه‌کى سیاسیى ناو هه‌رێم بیه‌وێت به‌ناوى نوێنه‌رایه‌تیى خه‌ڵکى کوردستانه‌وه و له‌سه‌ر حسابیى خه‌ڵکى هه‌رێم، ئه‌جێندا حزبیى و شه‌خسى و عائیلیه‌کانیان جێکه‌وت بکه‌ن".\nهه‌روه‌ها ئاماژه به‌وه‌شکراوه، "ده‌رباره‌ى پڕۆژه یاساى بودجه‌ى فیدڕالى بۆ ساڵى 2021، فراکسیۆنى گۆڕان به‌وپه‌ڕى ڕاشکاوییه‌وه رایده‌گه‌یه‌نێت که له‌گه‌ڵ ئه‌وه‌دایه چیتر له پاڵ تاڵانکردنى داهاته‌کانى کوردستاندا به‌تایبه‌ت داهاتى نه‌وت خه‌ڵکى کوردستان بێموچه و بێ بودجه نه‌کرێ به‌ناوى دروشمى موزه‌ییه‌ف و، کاتى ئه‌وه هاتوه نه‌وتى خه‌ڵکى کوردستان ببێته هۆى کۆتایى هێنان به کێشه‌ى پشکى هه‌رێم له موازه‌نه‌ى فیدراڵیدا، نه‌ک هه‌رزانفرۆش و تاڵانفرۆش بخرێته خزمه‌تى ده‌وڵه‌تان و حزب و خێزانه سیاسیه‌کان".\nفراکسیۆنى گۆران ده‌شڵێن "ئه‌وه‌ى بۆ ئێمه گرنگه ئه‌و قه‌ناعه‌ته سیاسیانه‌ن که له سه‌ره‌تاى گۆڕانه‌وه وه‌ک به‌ڵێنى سیاسیى به‌خه‌ڵکمانداوه و له ده‌ره‌وه‌ى به‌رژه‌وه‌ندى گشتى نابینه پارێزه‌رى خه‌ڵکى لاده‌ر و به‌رده‌وام ده‌بین له نوێنه‌رایه‌تى کردنى راسته‌قینه‌ى جه‌ماوه‌رى گۆڕانخواز و ناڕازیى کوردستان که ئێمه شه‌رعییه‌تمان له‌وان وه‌رگرتوه".


خولی پاڵەوانانی ئەوروپا.. ئەمڕۆ مانچستەر مێوانداری سڤیلییە دەكات\nئەمڕۆ سێشەم یاریەكانی گەڕانەوەی قۆناغی 16ی خولی پاڵەوانانی ئەوروپا دەست پێ دەكاتەوە و تێیدا یانەی مانچستەر یونایتدی ئینگلیزی مێوانداری یانەی سڤیلییە دەكات و یانەی رۆمای ئیتاڵیش مێوانداری یانەی شاختاری ئۆكڕانی دەكات، هەردوو یارییەكەش سەعات 10:45ی شەو بەكاتی كوردستان بەڕێوە دەچن.\nیانەی مانچستەر یونایتد ئاواتەخوازە ببێتە سێیەم یانەی ئینگلیزی دوای یانەكانی مانچستەر سیتی و لێڤەرپوول بەفەرمی خۆی بگەیەنێتە قۆناغی 8ی خولی پاڵەوانانی ئەوروپا.\nیاریی چوون لەنێو یاریگەی رامۆن سانچێز پیزخوان بەیەكسانبوونی هەردوو یانەكە بەبێ گۆڵ تەواو ببوو، بەمەش یانەی مانچستەر یونایتد بەسەركەوتن بەهەر ئەنجامێك دەتوانێ بگاتە قۆناغی 8ی پاڵەوانیەتییەكە.\nیانەی مانچستەر یونایتد لەو یارییەدا بە ورەیەكی بەرزەوە دێتە ناو یاریگە دوای ئەوەی سێیەم یاریی لەسەر یەكی لە خولی نایابی ئینگلیزی بردووەتەوە و ئێستاش بە كۆكردنەوەی 65 خاڵ لە ریزبەندی دووەمی یانەكانی خولەكە دێت.\nیانەی مانچستەر یونایتد بەسەركردایەتی جۆزێ مۆرینۆی راهێنەری پورتوگالی لە وەرزی ئەمساڵی خولی پاڵەوانانی ئەوروپا تەنیا لە یەك یارییدا دۆڕاوە و لە قۆناغی كۆمەڵەكاندا 13 گۆڵی تۆمار كردبوو و تەنیا 2 گۆڵیشی لێ تۆمار كردبوو.\nلای خۆشییەوە یانەی سڤیلییە بە سەركردایەتی مۆنتێلای راهێنەری ئیتاڵی ئاواتەخوازە هاندەرانی یانەكەی ئاشت بكاتەوە بەسەركەوتن بەسەر یانەی مانچستەر یونایتد دوای ئەوەی لە یاریی رابردوویدا لە خولی ئیسپانیا لەنێو یاریگە و جەماوەری بە دوو گۆڵی خاوێن بەرامبەر یانەی ڤالێنسیا دۆڕا.\nیانەكە بڕیاریداوە هەموو توانایەكی خۆی بخاتە گەڕ تا بۆ یەكەمجار لە مێژوودا خۆی بگەیەنێتە قۆناغی 8ی خولی پاڵەوانانی ئەوروپا.\nلە یارییەكی تریشدا یانەی رۆما بەو هیوایەیە لەنێو یاریگە و جەماوەری خۆی تۆڵەی یاریی رابردووی لە یانەی شاختار بكاتەوە و سەركەوتنی بەسەردا بەدەست بێنێ، دوای ئەوەی لە یاریی رابردوودا بە ئەنجامی 2-1 گۆڵ دۆڕا بوو.\nوێنە.. درێسی یانەی بەرشەلۆنە گۆڕانكاری گەورەی تێدا دەكرێ\nئەمڕۆ بەرشەلۆنە بۆ تۆڵەسەندنەوە یاری دەكات


04 December 2021 15:57\nپەیامی کورد ... بە پێی فەرمانی وەزارەتی پێشمەرگە ئەم فەرماندانە سزا دەدرێن\nلیوا قارەمان کەمال، جێگری سوپاسالاری پێشمەرگە، ڕایگەیاند: "وەزارەتی پێشمەرگە بڕیاری داوە ھەر فەرماندەیەک کەمتەرخە بێت لە جێبەجێکردنی ئەرکەکانی ئەوە سزا دەدرێت، لە ماوەکانی ڕابردوو ژمارەیەک فەرماندەی پێشمەرگە بەھۆی کەمتەرخەمییەوە سزا دراون و بەردەوامیش دەبین لەوەی ھەر کەسێک کەمتەرخەمی بکات، لێپرسینەوەی لەگەڵدا بکرێت. ''\nبەرپرسەکەی پێشمەرگە ووتیشی: "لە سەنگەرەکانی بەرگری کەمتەرخەمی ھەبووە، چونکە زۆر جار پێشمەرگە و فەرماندەکانی ئێمە بەباشی خۆیان حەشار نەداوە لە سەنگەرەکاندا، ئەوەیش بووەتە ھۆکاری ئەوەی چەکدارانی داعش کەڵک لەو کەمتەرخەمییەی پێشمەرگە ببینن و لە دوورەوە بیانکەنە ئامانج.''\nلیوا قارەمان ئاماژەی بۆ ئەوە کرد: "مەبەست لە سزادانی فەرماندەکان بۆ ئەوەیە زیاتر خۆیان ئامادە بکەن و سەنگەرەکانیان بەڕووی دوژمن قائیم بکەن، تا کەمتەرخەمییان نەبێتە ھۆکاری ئەوەی دوژمن کەڵک لە کەمتەرخەمیی ھێزی پێشمەرگە ببینێت.''


“پێش وەرزی سەرما حکومەت نەوت بەسەر هاووڵاتییاندا دابەشدەکات” – سنور میدیا\n“پێش وەرزی سەرما حکومەت نەوت بەسەر هاووڵاتییاندا دابەشدەکات”\nئەندامێکی لیژنه‌ی وزه و سامانه سرووشتییه‌كان له په‌رله‌مانی كوردستان ڕاگه‌یاند، حكومه‌تی هه‌رێمی كوردستان بڕیاریداوه نه‌وتی سپی به‌سه‌ر هاووڵاتییان دابه‌ش بكات و بۆ ئه‌و مه‌به‌سته‌ش وه‌زاره‌تی سامانه سروشتییه‌كان هه‌رچی زووه ده‌ست به ئاماده‌كاری ده‌كات.\nرێبوار بابكه‌یی، بە میدیای فەرمی پارتی راگەیاندووە، ئه‌و نه‌وته حكومه‌تی هه‌رێمی كوردستان خۆی دابه‌شی ده‌كات، ئه‌وه نییه كه به‌غدا ده‌ینێرێت بۆ پارێزگاكانی هه‌رێمی كوردستان، به‌ڵام به‌غداش ئه‌ركییه‌تی به‌شێك له‌و نه‌وته دابین بكات.\nوتیشی:”هه‌ر خێزانێك بڕی یه‌ك به‌رمیل نه‌وتی پێده‌درێت به نرخی 45 هه‌زار دینار، سه‌ره‌تاش له ناوچه شاخاوییه سارده‌كان ده‌ست به دابه‌شكردنی ده‌كرێت و پرۆسه‌ی دابه‌شكردنه‌كه‌ش پێش هاتنی وه‌رزی سه‌رما و باران ده‌بێت”.


مایکرۆسۆف Tik Tok ئەکرێت\n3/8/2020 01:44 PM\nکۆمپانیای مایکرۆسۆفت پاش دڵنیابوونەوە لە سەرۆکی ئەمریکا، پلانی خۆی بۆ کڕینی ئاپڵیکەیشنی تیک تۆکی چینی راگەیاند. ئەم کۆمپانیا ئەمریکییە رۆژی رابردوو رایگەیاند بەخێرایی دانوستانەکانی لەگەڵ کۆمپانیای "بایت" کە خاوەنی ئەپڵیکەیشنی Tik Tokـە دەست پێکردووە ولەوانەیە تا 15ـی سیپتامبەر دانوستانەکان بۆ ئەم مامەڵەیە کۆتایی پێ بێت.\nپاش ئەوەی ترەمپ رایگەیاند کە دژی هەر چەشنە مامەڵەیەکە و Tik Tok لە سەرانسەری ئەمریکا قەدەغەیە، مایکرۆسۆفت دانوستانەکانی بۆ کڕینی ئەم ئاپڵیکەیشنە راگرت. بەڵام وادیارە رۆژی رابردوو ترەمپ پاش دیدار لەگەڵ "ساتیا نادلا"ـی بەرپرسی باڵای مایکرۆسۆفت، بەشێوەی تاکەکەسی رەزامەندی خۆی سەبارەت بە ئەم مامەڵەیە دەربڕیوە.\nمایکرۆسۆفت سەبارەت بە کڕینی Tik Tok گوتی: "سەرجەم زانیارییەکانی بەکارهێنەرانی ئەمریکیی Tik Tok دەگوازرێتەوە بۆ ئەمریکا و لەم وڵاتە ئاگاداریان لێ دەکرێت. هەروەها ئەگەر زانیارییەک لە دەرەوەی ئەمریکا تۆمار کرابێت، مایکرۆسۆفت گەرانتی سڕینەوەی ئەم زانیاریانە دەکات.\nهەڵبەت ئەم دێوەزمەیەی جیهانی تەکنەلۆژیا ئاماژەی بەوەش داوە کە دانوستانەکان بۆ کڕینی Tik Tok لە سەرەتاکانی خۆیدایە و گەرانتییەک بۆ بە ئەنجام گەیشتنەکەی بوونی نییە. هەروەها گوتوویەتی هەر چەشنە گرێبەستێک بە وردی تاوتوێ دەکرێت.\nئەمە یەکەم هەوڵوێستی مایکرۆسۆفتە سەبارەت بە کڕینی Tik Tok پاش ئەوەی کۆمەڵێک دەنگۆ لەو بارەوە دروست ببوو.


ئاژانسی ده نگو باسی کوردستان: ژماره‌یه‌ك روناكبیر‌و چالاكوانی كورد داوای پشتیوانی بۆ په‌یڕه‌وانی ئاینی یارسان ده‌كه‌ن\n8 حوزەیران, کوردستانی كرماشان - م ح -\nژماره‌یه‌ك چالاكوان‌و روناكبیری كورد بێرێزیکردن بە ئاینی یارسان‌و پەیرەوانی سەر بەو ئایینە مەحکوم دەکەن‌و داواش لە گەلی کورد دەکەن بەرانبەر رووداوەکەی شاری هەمەدان‌و دژ به هێزه ئه‌منیه‌كانی ئێران نارەزایی دەرببڕن‌و پشتیوانی لە پەیرەوانی ئایینی یارسان بکەن.\nئاوێنه‌نیوز: دوای ئه‌وه‌ی هێزه ئه‌منیه‌كانی ئێران به زۆر سمێڵ به پیاوێكی (یارسانی) قه‌ڵخانی ده‌تاشن، نازه‌زایه‌تی گه‌وره‌ی قه‌ڵخانیه‌كانی كوردستانی لێكه‌وته‌وه‌و به‌وهۆیه‌وه دوو گه‌نجیان خۆی سوتاند، 86 چالاكوان‌و روناكبیری كورد له به‌یاننامه‌یه‌كدا به‌ناونیشانی"ئێمەش یارسانین" رایانگه‌یاند، "گەلی کورد لە رۆژهەڵاتی کوردستان رۆژانە بەدەستی دەزگا سەرکووتگەرەکانی کۆماری ئیسلامی دەچەوسێتەوە بەڵام پەیرەوانی ئایینی یارسان لە کوردستان زیاتر لە هەموو لایەک رووبەرووی توندوتیژی و نەهامەتی بوونەتەوە و بیرێزی بە خۆیان و ئایینەکەیان کراوە و دەکرێت."\nهه‌ر له‌و به‌یاننامه‌دا هاتووه، "ئێمە کە لە خوارەوە ناومان هاتووە بە هەموو شێوەیەک بێرێزیکردن بە ئایینی یارسان و پەیرەوانی سەر بەو ئایینە مەحکوم دەکەین و سیاسەتەکانی کۆماری ئیسلامی لەبەرانبەر بە پەیرەوانی ئەو ئایینە بە سیاسەتی نامرۆڤانە و دژگەلی دەزانین و داوا لە پارت و لایەنە سیاسییەکانی رۆژهەڵاتی کوردستان دەکەین بەرگری لە خوشک و برایانمان لە ئایینی یارسان بکەن و لە کوڕ و کۆمەڵە نێودەوڵەتییەکاندا باس لەو نەهامەتییانە بکەن کە بەسەر پەیرەوانی ئەو ئایینە لە رۆژهەڵاتی کوردستان هاتووە."\nهاوكات ده‌ڵێن، "لەسەر ئەو باوەڕەشین دەبێت لە داهاتووی رۆژهەڵاتی کوردستاندا مافی پەیرەوانی ئایینی یارسان پارێزراو بێت و بێبەش نەکرێن لە مافە سیاسی و کۆمەڵایەتییەکاندا."\nداواش لە گەلی کورد لە رۆژهەڵاتی کوردستان دەکەن لەبەرانبەر رووداوەکەی شاری هەمەدان دا نارەزایی دەرببڕن‌و پشتیوانی لە پەیرەوانی ئایینی یارسان بکەن‌ودەنگی ئەوان بە گوێی جیهانیان بگەیەنن‌و بڵێن ئێمەش یارسانین.\nشوێنكه‌وتووانی ئاینی "یارسانی" قه‌ڵخانی له كوردستانی رۆژهه‌ڵاتن،به زۆری له پارێزگای كرماشان، هه‌مان ئه‌و ئاینه‌له هه‌رێمی كوردستان به (كاكه‌یی) ناوده‌برێت‌و له ئێرانیش به "یارسان" ناسراون، یه‌كێك له تایبه‌تمه‌ندیه‌كانیشیان هێشتنه‌وه‌ی سمیڵه.\nدەقی بەیانامەكه بخوێنه‌ره‌وه:\nهەر وەک هەموو لایەک ئاگادارن لە چەند رۆژی رابردوودا هێزە ئەمنییەکانی کۆماری ئیسلامی لە شاری هەمەدان بێریزییان بە ئایینی یارسان کە ئاینێکی دێرینی کوردانە کردووە و دوابەدوای ئەم بێرێزیکردنە دوو کەس لە پەیرەوانی ئایینی یارسان بۆ نارەزایی دەربڕین ئاگریان لەجەستەی خۆیان بەردا.\nگەلی کورد لە رۆژهەڵاتی کوردستان رۆژانە بەدەستی دەزگا سەرکووتگەرەکانی کۆماری ئیسلامی دەچەوسێتەوە بەڵام پەیرەوانی ئایینی یارسان لە کوردستان زیاتر لە هەموو لایەک رووبەرووی توندوتیژی و نەهامەتی بوونەتەوە و بیرێزی بە خۆیان و ئایینەکەیان کراوە و دەکرێت.\nئێمە کە لە خوارەوە ناومان هاتووە بە هەموو شێوەیەک بێرێزیکردن بە ئایینی یارسان و پەیرەوانی سەر بەو ئایینە مەحکوم دەکەین و سیاسەتەکانی کۆماری ئیسلامی لەبەرانبەر بە پەیرەوانی ئەو ئایینە بە سیاسەتی نامرۆڤانە و دژگەلی دەزانین و داوا لە پارت و لایەنە سیاسییەکانی رۆژهەڵاتی کوردستان دەکەین بەرگری لە خوشک و برایانمان لە ئایینی یارسان بکەن و لە کوڕ و کۆمەڵە نێودەوڵەتییەکاندا باس لەو نەهامەتییانە بکەن کە بەسەر پەیرەوانی ئەو ئایینە لە رۆژهەڵاتی کوردستان هاتووە.\nلەسەر ئەو باوەڕەشین دەبێت لە داهاتووی رۆژهەڵاتی کوردستاندا مافی پەیرەوانی ئایینی یارسان پارێزراو بێت و بێبەش نەکرێن لە مافە سیاسی و کۆمەڵایەتییەکاندا.\nلە هەمان کاتدا داوا لە گەلی کورد لە رۆژهەڵاتی کوردستان دەکەین لەبەرانبەر رووداوەکەی شاری هەمەدان دا نارەزایی دەرببڕن و پشتیوانی لە پەیرەوانی ئایینی یارسان بکەن و دەنگی ئەوان بە گوێی جیهانیان بگەیەنن و بڵێن ئێمەش یارسانین.\nشکوفە قوبادی- سوئێد\nحوسام حەیدەری- تورکیا\nهاوار بازیان- سوئێد\nهیوا مولانیا (کوردستانی)- کوردستان\nئارام ئیبراهیم خاس – تورکیا\nسوهراب کەریمی- تورکیا\nجەمشید بەهرامی- ئاڵمان\nعەدنان هونەروەر- ئاڵمان\nهێرش ناسری- سوئێد\nجەواد حەیدەری- کوردستان\nجەمال نەجاری- فەرەنسا\nئارام عوسمانی- فەرەنسا\nچیا عەبدوڵڵاپوور(کوردستانی)- فینلەند\nعەلی ئەحمەدی- تورکیا\nئاکۆ کاکەیی- تورکیا\nمحەمەد جەمشیدی- کوردستان\nشاهۆ حوسێنی- کوردستان\nئاسۆ خەبات- نوروێژ\nفواد مەحموودی ئاڵمان\nماردین فەرەجی- کوردستان\nپارتی لیبرال دیموکراتی کوردستان\nتاهیر مەهابادی- هوڵەند\nعەلی قادری- دانمارک\nکیانووش دۆستی پوور- ئاڵمان\nپێشەوا عەلیپوور- کوردستان\nرامیار فەتحی (منبری)-نوروێژ\nرەحمەت مەولانپوور- کوردستان\nهەژار عەزیزی- کوردستان\nئەمجەد حوسێن پەناهی- ئاڵمان\nتەوار وڵات کوردستان\nکەریم فەرخەپوور- فینلاند\nشیرکۆ موکریانی- کوردستان\nسەباح مەجیدی نوروێژ\nعەلی قادری- کوردستان\nشەماڵ میرزا- ئیرلەند\nدیمەن سوهرابی- کوردستان\nئەفشین ئیبراهیمیان- تورکیا\nکەمال کەریمی- هوڵەند\nئیبراهیم جیهانگیری- کانادا\nکەمپەینی بەرگری لە زیندانیانی سیاسی\nسمکۆ بێکەس- نوروێژ\nتاهیر مەولانی- کوردستان\nبەهرام مورادی- کوردستان\nمحەمەد خادمیانی- کانادا\nهیوا عەلیزادە- کوردستان\nئاسۆ کرماشانی- کوردستان\nسۆران رەزایی- نوروێژ\nهادی حجت الساداتی- ئاڵمان\nشێرزاد ئیبراهیمی- فینلەند\nئارام محەمەدیان- فینلەند\nمحەمەد کۆنەپۆشی(حەمە ئاڵا)- کوردستان\nرەحمەت بەهەشتی- کوردستان\nسۆران ساڵحی- کوردستان\nسامان ئەمینی- کوردستان\nساموئێل کرماشانی- سوئێد\nسەحەر دیناروەند- کوردستان\nمێهدی (هیوا) ئەعزەمی –سوئێد\nئاتووسا مورادی- کوردستان\nرزگار جەباری- کوردستان\nموحسین رەسوڵ پور- کوردستان\nکانی کوردستانی- ئینگلیس\nئیسماعیل ئاروەند- دانمارک\nفەرهاد دەلویی- بەغدا\nعەلی لەیلاخ- کوردستان\nعەلی مەحموود- کوردستان\nسۆران ئەمینی- سوئێد\nفەرەیدون قادرپور- نوروێژ\nعادڵ رەفیق- هۆڵەند\nهیوا بەهرامی- ئاڵمان\nرەفیق حوسین پەناهی- کوردستان\nمەهین شوکروڵڵاپوور- فەرەنسا\nدڵشاد قادر- کوردستان\nپەیمان قادری- کوردستان\nجەلال هانیسی- کوردستان\nهێرۆ مەولوودی- کوردستان\nرەحیم دەستیار- نوروێژ\nعادل محەمەدی- تورکیا\nئەمین عەبدی- دانمارک\nسیامەک حەیدەری سوئیس\nرەشید حەیدەری – سوئێد\nبەهمەن نادری- نوروێژ\nهیدایەت جان- کوردستان\nسیروان پاڵانی- فینلەند\nدڵشاد جەمشیدی- فینلەند\nله لایه‌ن ئاژانسی ده نگو باسی کوردستان ajansknews kl. ۳/۱۹/۱۳۹۲ ۱۲:۱۰:۰۰ قبل‌ازظهر


مەسرور بارزانی: حكومەتی هەرێم پشتیوانی لە گفتوگۆی ستراتیژی نێوان ئەمریكاو عێراق دەكات\nمەسرور بارزانی، سەرۆكی حكومەتی هەرێمی كوردستان رایگەیاند، حكومەتەكەی پشتیوانی لە گەڕی سێیەمی گفتوگۆی ستراتیژی نێوان عێراق و ئەمریكا دەكات كە دوێنێ چوارشەممە، بەڕێوەچو.\nئاوێنە: مەسرور بارزانی، ئێوارەی ئەمڕۆ پێنجشەممە، لە تویتێكدا نوسیویەتی"پێشوازی لە گەڕی سێیەمی گفتوگۆی ستراتیژی نێوان ئەمریكاو عێراق دەكەم."\nسەرۆكی حكومەتی هەرێم جەختیشی كردۆتەوە كە "حكومەتی هەرێم جەخت لە پشتیوانی خۆی بۆ ئەو گفتوگۆیانە دەكاتەوە. گفتوگۆكان رێگەیەكن بۆ كاری هاوبەش و هاریكاری زیاتر لە بوارەكانی چاكسازی، ئاسایش، بازرگانی، وەبەرهێنان، ژینگەو وزەی پاك."\nدوێنێ چوارشەممە، گەڕی سێیەمی گفتوگۆی ستراتیژی نێوان ئەمریكاو عێراق بە سەرۆكایەتی وەزیرانی دەرەوەی هەردو وڵات بەشێوەی ئۆنلاین بەڕێوەچو كە نوێنەری هەرێمی كوردستانیش بەشداربو تێیدا.\nدوای كۆبونەوەكەوە قاسم ئەعرەجی، راوێژكاری ئاسایشی نیشتمانی عێراق لەكۆنگرەیەكی هاوبەشدا لەگەڵ فواد حسێن وەزیری دەرەوەدا رایگەیاند، لایەنی ئەمریكی بەڵێنی داوە بەشێكی زۆری هێزەكانیان لە عێراق بكشێینەوەو هیچ بنكەیەكی سەربازیی ئەمریكی لە عێراق نەمێنێت.\nهەروەها هێمای بۆ ئەوەش كرد كە لەكۆبونەوەكەدا لەگەڵ لایەنی ئەمریكی باسیان لەو پێشكەوتنانە كردوە كە هێزە عێراقییەكان لەروبەڕوبونەوەی تیرۆردا بەدەستیانهێناون و لەگەڵ لایەنی ئەمریكی رێككەوتون لەسەر ئەوەی هێزە عێراقییەكان ئەركی روبەڕوبونەوەی داعش بگرنە ئەستۆ.\nلای خۆیشییەوە فواد حسێن، وەزیری دەرەوەی عێراق لە كۆنگرە رۆژنامەوانییەكەدا، وتی، لە كۆبونەوەكەدا لەگەڵ ئەمریكا رێككەوتن لەسەر پەرەپێدانی پەیوەندییەكانی نێوان هەردو وڵات لە سەرجەم بوارەكاندا.\nوەزیری دەرەوەی ئەمریكا گەشبینی خۆیشی بەرامبەر بە گفتوگۆكان نیشاندا بۆ پەرەپێدانی پەیوەندییەكانیان لەگەڵ عێراق.\nبەپێی بەیاننامەی هاوبەشی گەڕی سێیەمی گفتوگۆی ستراتیژیش، لە كۆبونەوەكەدا جەخت لە گرنگی پەیوەندییە دو قۆڵی و بەهێزەكانی نێوان هەردو وڵات كراوەتەوە بەشێوەیەك كە لەخزمەت هەردو گەلی عێراق و ئەمریكادا بن.


قوناغا یەکەما خەباتا مەدەنی بسەرکەفتی دەربازبوو و خەڵک هشیار بویە و دزانن مافێ وان یێ دهێتە خوارن سیاسەت و ترس و وەهمێ دهێتە پراکتیزەکرن، د قوناغا دووەمدا پێدڤیە خەڵک هەست ب بەرپرسیارەتیێ و ئەرکێن خۆ بکەت دا مافێن خۆ بستینیت، ببن خەباتکارێن ئەڤرۆ و سەرکردێن سوبە و ڤی وڵاتی بڕێڤەببن.\nهەر ژ دەستپێکا دەرکەفتنا بزاڤا گۆڕان ب هەڤبەشی دگەل یەکگروو، کۆمەڵ، دامەزراوەیێن میدیای، خەڵکێ ئەکادیمی و سەربخۆ هەتا هێزێن نوی دەرکەتین ئۆپۆزسیۆنەکا حەقیقیا چاڵاک ژدایکبوو و کاریه تا نوکە خەڵکی هۆشیار بکەت خەباتەکا هۆشیاریا سیاسی، پەرلەمانی، ئاشنابوون ب مافان ئەنجامبدەن، ب جۆرەکی نها هەر ژ کادرەکێ پارتا دەستەڵات تا هاوڵاتیەکێ سادە بپرسی دزانت دزی، تاڵانی و ڕێڤەبرنەکا خراپ هەیە هەتا دەستەڵاتا تەشریعی، تەنفیزی، دادوەری دانپێدنێ ب هەبوونا مەترسێا گەندەڵیێ دکەن، واتە زۆرینەیا خەڵکی هشیاربوو، لێ کێم کەس ئامادەنە بۆ بدەستخستنا مافان بهێتە سەر جاددێ یان قوربانیێ بدەت (ڕاستەپێدڤی ناکەت هەموو جڤاک ئامادەی گۆهەڕین بیت ).\nلێ بەشەک ژتەخا نوخبە ژ دخوازن هەمی تشت باش بن و ئەو پاڵدای، لەو پێدڤیە خەڵک هەست ب بەرپرسیارەتیەکا ئەخلاقی ونیشتیمانی بکەت و ئامادەبیت باجێ بدەت بۆ ژناڤبرنا گەندەڵی و گۆهەڕینا سیستەمێ حوکمڕانی، ژبۆ پراکتیزەکرنا حوکمێ قانون و پاراستنا پێشەڕۆژا نەفیێن بهێت. ڕاستە گروپ بنەماڵێن حوکمدار پتر فشاران دکەن و ژەهرا خۆ دەردکەن لێ ئەو بێهێزیا وانە، ڕۆژا جاشێن دوهی و بناڤ کوردپەروەر و لیدەرێن ناسیۆنالیزما ساختە بەڕەڤ داویێ دچیت و دناڤخۆ ژیدا لاواز و پیربوونە و ڕۆژانە میلەفێن وان دکەفن بەردەستێ مە، ژلایەک دیڤە لوبی و پشتگیریا نێڤدەوڵەتی بۆ خەباتا مە بهێزتر دبیت وبەرەڤ قوناغەکا دامەزراویتر دچین، پارتی و یەکێتی پێ خوشە هون حکومەت و گوڕەپانێ بۆ چۆڵکەن و بچنە دەرڤەی وڵاتی، داکو بڕێکا دەستەڵاتێ خێروبێرێن ڤی وڵاتی تاڵان کەن، لێ پێدڤیە ئەم داهات، دەستەڵاتێ ژ دەستێ جووت حزب و سیستەمێ ٢٩ ساڵێن سەقەت دەربینین و بکەینە حکومەتا هاوڵاتیێن ڤی نیشتیمانی..\nئەڤە بتەنێ پێدڤی تەحەدا و قوربانیێ یە، ئەمانەت و بەرپرسیارەتیا بڕێڤەبرنا ڤی وڵاتی دێ هەر کەفیتە سەر ملێن هەوە خەڵکێ هشمەند و خەمخۆر، لەو هون سەرکردێن پێشەڕۆژێنە خۆ ئامادەکەن بۆ جوان بڕێڤەبرنا ڤی نیشتیمانی. ١٢ی سبتمبرا ٢٠٢٠ - د جەرگێ نیشتیمانێ ماندیدا.


سمينارى بەڕێوەبردنى گۆڕانكاريەكان پێشكەشكرا - PRESS.ROOM\nسمينارى بەڕێوەبردنى گۆڕانكاريەكان پێشكەشكرا\nNews #16, Issue 12, Dec 2015 | Núcey #16, Jhimarey 12, Mangí 12 Sallí 2015 | نوچەی ١٦، ژمارەى 12 مانگی 12 ساڵی 2015\nبە مەبەستى كۆكردنەوەى ئەزموونەكان و بەشداريكردنى هەمووان، نوسينگەى جێگرى سەرۆكى زانكۆ بۆ كاروبارى زانستى و خوێندنى باڵا ، بە ئامادەبوونى ژمارەيەكى زۆر لە مامۆستايان، سمينارێكى دەربارەى بەڕێوەبردنى گۆڕانكاريەكان و كاردانەوەى مرۆڤەكان بۆ گۆڕانكاريەكان بەڕێوەبرد.\nرۆژى دوو شەممە ١٤ / ١٢ / ٢٠١٥ لە هۆڵى LT1000ى سەرۆكايەتى زانكۆ كاتژمێر ١٢-١:٣٠ خولەكى پاش نيوەڕۆ لە لايەن بەڕێزان د.ديلان مەجيد رۆستەم جێگرى سەرۆكى زانكۆ بۆ كاروبارى زانستى و خوێندنى باڵا و د.سەڵاح يەحيا بەڕێوەبەرى دڵنيايى جۆرى بە هاوبەشى سمينارێكيان پێشكەش كرد دەربارەى خۆدەرخستنى ئەكاديميانە و هەنگاوەكانى ئامادەكارى بۆ بەرزكردنەوەى پێگەى زانكۆى كۆيە ،هەروەها چۆنيەتى بەڕێوەچوونى پرۆسەى ريزبەندى نيشتمانى زانكۆكانى كوردستان.\nسەرەتا بەڕێز د.ديلان باسى خۆدەرخستنى ئەكاديميانەى كرد كە توانيويەتى سەركەوتنێكى مەزن بۆ زانكۆى كۆيە بەدەست بهێنێت، ئەمەش بە دانانى ئامانجێك بۆ سەرخستنى كۆمەڵگەى ئەكاديمى زانكۆى كۆيە بە بەشدارى هەمووان بۆ جێ بە جێ كردنى بيرۆكەكانى گەشەسەندنى زانكۆى ئەليكترۆنيى زيرەك.\nد.ديلان بە مامۆستايانى وت دروستكردنى ناسنامە ئەكاديميەكانتان لە سايتى زانكۆ و هەگبەى ئەليكترۆنى زانكۆدا بەشێكە لە پرۆسەى خۆدەرخستنى ئەكاديمى و پێويستە بەردەوام لە پەيوەنديدابن لەگەڵيدا، ئامانجەكەش تەنيا دروستكردنى شوێن پێيە\n(FootPrint) لە پێگەتان وەك مامۆستاى زانكۆ، ئێوە دەبێت شوێن پێتان ديار بێت، ببنە پێگەيەكى خاوەن كاريگەر لە ڕێگەى چالاكيە ئەكاديميەكانتان لە توێژينەوە و بەشداريكردن لە كۆنفرانس و چالاكيە زانستيەكان و لە كۆتاييشدا ئەركى وانەبێژى.\nپاشان بەرێز د.سەڵاح يەحيا لە ڕێگەى داتاشۆوە بۆ ماوەى ٣٠ خولەك ، هەنگاوە وردەكانى جێ بە جێ كردنى پرۆسەى ڕيزبەندى نيشتمانى زانكۆكانى كوردستانى بۆ ئامادەبووان شيكردەوە، جەختى كردەوە لە پێوەرە سەرەكى و لاوەكييەكانى ڕيزبەنديەكە.\nبەڕێز سەرۆكى زانكۆ لە سمينارەكەدا ئامادەبوو و وتەيەكى پێشكەش كرد؛ ئاماژەى بەوەدا مامۆستايان و ئەكاديميانى زانكۆى كۆيە بەشێكى زۆر گرنگى ئەم پرۆسەيەن، گلەييەكان بەر لە هەر كەس دەبێـت لە خۆمان بێت وەك مامۆستاى زانكۆ كە چيمان كردووە و چيمان پێشكەش كردووە ، چۆن توانيومانە خۆمان دەربخەين و هاوكارى ئەم پرۆسە گرنگەبين لە زانكۆدا، بەڕێز سەرۆكى زانكۆى كۆيە دەلێت " ئەو كەسانەى لەسەرەتاوە بڕوايان بەم پرۆسەيە هەبوو و كاريان تێدا كردووە، ئێستا ئاسوودە و دڵخۆشن بە بينينى ئەنجامەكان و چنينەوەى بەرهەمەكەى" بەڕێز سەرۆكى زانكۆ بە مامۆستايانى بەڕێز دەڵێت ئێوە خۆتەرخانكردنى زانكۆييتان هەيە و داواتان لێدەكەم لە ژێر ئەم ناونيشانەدا زۆرترين كاتەكانتان بدەن بە زانكۆ و پرۆسەى زانيارى و خوێندن و فێربوون، بەردەوام لەگەڵ سستمەكە لە پەيوەنديدا بن و سايتەكانتان نوێ بكەنەوە، بە بەشدارى هەمووان دەتوانين سەركەوتنى گەورە بەدەست بهێنين و دەستكەوتەكانيش بۆ هەمووان بێت".\nڕێزبەندی ئەکاديمی پرۆسەی پلەبەندی زانکۆکانی جيهانە بۆ دەرخستنی ئاست و بایەخی ئاکادمییان. ريزبەندیەکان لە لایەن چەندین بنکەی ڕيزبەندی ئەکاديمی بە بەردەوامی ئامادە و پێشکەش دەکرێت، وەکو ڕێزبەندی شانگهای (Shanghai Ranking shanghairanking.com)، تایمز هایر ئێدوکەیشن (Times Higher Educationtimeshighereducation.com)، سەنتەری ڕێزبەندی جیهانی (Center for World University Rankings cwur.org. بەهەمان شێوە هەندێ پەیجی جيهانی هەن کە بە شێوەی ڕێزبەندی ئەليکترۆنی بۆ هەموو زانکۆکانی جيهان پرۆسەکە جێ بە جێ دەکەن، وەکۆ وێبۆمترێکس (Webometrics webometrics.info). هەموو ئەم بنکانە پێوەرەکانیان بە شێوەی شەفافە و ڕەچاوی ئەو دياردانە دەکەن کە زانکۆ بە شێوەی گشتی دەردەخات، وەکو ئاستی خوێندکارن، پەیوەندی زانکۆ و بازاری کار، توێژینەوە و داهێنان، ئاستی مامۆستا، ئاستی بەرچاوی زانکۆ لە رووی ئاکادیمی، کارایی زانکۆ لە پێگەی ناوچەیی و نێودەوڵەتی و... هەر بە هەمان شێوە وڵاتان خۆیان هەڵدەستن بە پرۆسەی ڕێزبەندی بۆ بەدواداچونی ئاستی ئاکاديمی و بایەخی ئاکاديمی خۆیان؛ وەک پرۆسەی ڕيزبەندی نیشتمانی لە هەرێمی کوردستان (NUR) کە وەکو دەستکەوتی مێژوویی لە کوردستان بۆ سەرخستنی پەروەردەی ئاکاديمی لە کوردستان رێک خراوە.


ئەم خواردنە لە نەخۆشی شەكرە دەتپارێزێت\n2019-12-03 [09:16 AM]\nهەندێك كەس بەهۆی كاریگەری بۆ ماوەیی توشی نەخۆشی شەكرە لە جۆری دوو یان بەهۆی هەڵە خواردنەوە یان بەهۆی پەیڕەو كردنی چەند رەفتارێكی هەڵەوە توشی زیادبونی رێژەی شەكرە دەبن لەخوێندا و مەترسی توشبوونیان بەو نەخۆشیە زیاد دەبێت.\nپێگەی میدیا كالن ویست دەی بڵاویكردەوە، خۆراكی تەندروست رۆڵێكی گەورەی هەیە لە پاراستنی مرۆڤ بۆ ئەوەی توشی نەخۆشی شەكرە لە جۆری دوو نەبێت بۆ نمونە خواردنی ماست رۆژانە مەترسی توشبوون بە نەخۆشی شەكرە لە جۆری دوو كەمدەكاتەوە.\nتوێژینەوەیەكی پزیشكی كە لە ساڵی 2014 ئەنجامدراوە ئاشكرای دەكات: ماست تەنها شیرەمەنیە مەترسی توشبون بە نەخۆشی شەكرە لە جۆری دوو كەم دەكاتەوە هەروەها بەرهەمەكانی تری شیرەمەنی مەترسی توشبون زیاد ناكەن.\nبۆیە ئامۆژگاری ئەو كەسانە دەكرێت كە مەترسی توشبونیان بەو نەخۆشیە هەیە یان بۆماوەی ئەو نەخۆشیەیان هەیە رۆژانە ماستی كەم چەوری بخۆن و دوربكەونەوە لە شیرینی و ئەو خواردنانەی شیرینی و تامی دەستكردی تێیدایە .


سامسۆنگ بڕێکی خەیاڵی لە سەرمایەکەی تەرخان دەکات بۆ بەرهەمهێنانی شاشەی مۆبایل و تیڤییەکان – تۆڕی میدیایی خەڵک\nکۆمپانیای Samsung Display کە سەربە سامسۆنگە و لە بواری شاشەدا کاردەکات پلانی خۆی ڕاگەیاند بۆ تەرخانکردنی بڕی ١١ ملیار دۆلار بۆ گەشەپێدانی بەشی شاشەی و ڕکابەریکردنی زیاتری کۆمپانیا چینییەکان.\nبە پاڵپشتی سەرۆکی کۆریا ئەم هەڵمەتە بەردەوام دەبێت و لە پێناو زیاتر کۆنتڕۆڵکردنی بازاڕی شاشەکانی وەکو مۆبایل و تیڤی و تابلێتەکان.\nکۆمپانیاکە دڵنایی کردووەتەوە لە بەرهەمهێنان و پلانی تایبەتی دروستکردنی شاشەی کوانتەم دۆت لە شاری لۆشانی چین کە دەستپێکی پڕۆژەکە دەکەوێتە ساڵی ٢٠٢١ ـەوە و ٣٠ هەزار شاشەی زیرەک بەرهەمدێنێت و بڕی ٨١ هەزار هەلی کار دەرەخسێنێت لە ساڵانی داهاتوودا.\nسامسۆنگ لە ڕکابەرییەکی سەرسەختی کۆمپانیای BOE ـی چینی دایە کە بەرهەمهێنەری شاشەی LCD و OLED ـە بۆ ئامێرە جیاوازەکان، هەروەها کۆمپانیای ئەپڵ لە ئێستادا زۆربەی شاشەکان لە کۆمپانیای سامسۆنگ دەکڕێت و ئەمەش پاڵپشتییەکی گەورەی کۆمپانیا کۆرییەکە دەبێت هەتاوەکوو زیاتر هەوڵی پێشخستنی بازاڕی شاشەکان بدات.


ئاژانسی سی ئێن ئێن له‌سه‌ر زاری سه‌رچاوه ئه‌مریكییه‌كانه‌وه رایگه‌یاندووه كه جینا هێسپڵ سه‌رۆكی ده‌زگای هه‌واڵگریی ناوه‌ندیی ئه‌مریكا (سی ئای ئه‌ی ) له هه‌فته‌ی رابردوودا سه‌ردانی ئه‌فغانستانی كردووه.\nبه‌وته‌ی ئه‌م سه‌رچاوه هه‌واڵییانه سه‌ردانه‌كه‌ی جینا هێسپڵ به مه‌به‌ستی پاراستن و په‌ره‌پێدانی هێز و پێگه‌ی ئه‌م ده‌زگا هه‌واڵگرییه له ئه‌فغانستان بووه و له‌م سه‌ردانه‌دا دیداری كردووه له‌گه‌ڵ محه‌مه‌د ئه‌شره‌ف غه‌نی سه‌رۆك كۆماری ئه‌فغانستان و مه‌عسوم ستانكزی سه‌رۆكی ئاسایشی نه‌ته‌وه‌یی ئه‌فغانستان.\nهه‌ڵبه‌ت تا ئێستا هیچكام له حكومه‌ته‌كانی ئه‌فغانستان و ئه‌مریكا هه‌واڵه‌كه‌یان پشتڕاست نه‌كردووه‌ته‌وه.\nدوای ئەوەی دادگای تاوانی نێودەوڵەتی داواكاریەكی رەتكردەوە كە سەبارەت بە لێكۆڵینەوە لە ئەنجامدانی تاوان لە جەنگی ئەفغانستان-دا لە لایەن هێزە سەربازیەكانی ئەمریكاوە پێشكەش بەو دادگایە كرابو، دۆناڵد ترەمپ، سەرۆكی ویلایەتە یەكگرتوەكان ئەو هەڵوێستەی دادگای تاوانی نێودەوڵەتی بە "سەركەوتنێكی گەورەی نێودەوڵەتی" ناوبرد.\nلەبارەی بڕیارەكەی دادگا ترەمپ لە راگەیەندراوێكدا وتی "نەك بە تەنها بۆ هاونیشتیمانیان، بەڵكو بۆ بەرپرسانی یاساش ئەو بڕیارە سەركەوتنێكی گەورەی نێودەوڵەتیە".\nئاماژەی بەوەشكرد، لای خۆیانەوە پێشوازی لەو بڕیارەی دادگای تاوانی نێودەوڵەتی دەكەن و "دوپاتیدەكەنەوە كە هەمیشە خەڵكی ویلایەتە یەكگرتووەكانی ئەمریكا بە بەرزترین ستانداردی رەوشت و یاسا-وە پابەندن".


گازینۆی ئۆنلاین - ویکیپیدیا، ئینسایکڵۆپیدیای ئازاد\nگازینۆکانی ئۆنلاین، کە ھەروەھا ناسراون بە گازینۆکانی ڤێرچواڵ یاخود گازینۆکانی ئینتەرنێت، وەشانی ئۆلاینی گازینۆکانی نەریتین ("جێگای فیزیکی"). گازینۆکانی ئۆنلاین ڕێگە بە قومارکەران دەدەن کە یاری بکەن و گرەو دابنێن لەسەر یارییەکانی گازینۆ لە ڕێگەی ئینتەرنێت. ئەمەش جۆرێکی زۆر باو و بە بەرھەمی قومارکردنی ئۆنلاینە، ھەروەھا لە وڵاتانی عەرەبی و ڕۆژھەڵاتی ناوەڕاستدا ئێستا زۆر ھەواداری ھەیە.\nبەشێک لە گازینۆکانی ئۆنلاین ئاماژە بە ڕێگەی پارەدانی بەرزتر دەکەن بۆ یارییەکانی ئامێری سلۆت، و ھەندێکیان خشتەی ڕێگەی پارەدانەکەیان بڵاو دەکەنەوە لەسەر ماڵپەڕەکانیان. وا دابنێ گازینۆیەکی ئۆنلاین پرۆگرامێکی دەقیقی دروستکەری ژمارەی ھەڕەمەکی بەکاردەھێنێت، یارییەکانی سەر مێز وەک بلاک جاک سودێکی بۆ خاوەن جێگا تێدا دانراوە. ڕێژەی پارەدان بۆ ئەم یاریانە دروستکراون لەلایەن یاساکانی یارییەکە.\n٢.٢ دابەشکاری ڕاستەوخۆ\n٣.٣ دڵنیایی یاخود کاش باک\n٣.٤ بە بێ پارە داخڵکردن\n٣.٥ نەگۆڕین بۆ-کاش\n٣.٦ خاڵەکانی کۆمپ\n٤.٦ شانشینی یەکگرتوو - بەریتانیا\n٤.٧ ویلایەتە یەکگرتووەکانی ئەمریکا\nگازینۆکانی ئۆنلاین بە گشتی بەش دەبن بۆ دوو جۆر و کاتەگۆری لەسەر بنەمای ئەو بەرنامەیەی بەکاری دەھێنن: بنەمای-وێب و گازینۆکانی کە دەبێت دای بەزێنیت. پێشتر، گازینۆکانی ئۆنلاین تەنیا یەکێک لەم دوو پلاتفۆڕمەی تێدا بوو. لەگەڵ ئەوەشدا، لەگەڵ گۆڕانکاری تەکنەلۆژیایی پێشکەوتوو، ئێستا گازینۆیەکی ئۆنلاین دەتوانێت ھەردووکیان بگونجێنێت.\nگازینۆکانی ئۆنلاینی کە لەسەر بنەمای-وێب (ھەروەھا ناسراون بەو گازینۆیانەی دابەزاندنیان نییە) ئەو ماڵپەڕانەن کە بەکارھێنەرەکان دەتوانن یارییەکانی گازینۆ بکەن بە بێ دابەزاندنی بەرنامەیەک بۆ سەر کۆمپیوتەرەکەی خۆی. ھێڵێکی ئینتەرنێتی جێگیر پێویستە بۆ ئەوەی ئەزموونێکی یاریکردنی ڕونت ھەبێت و ھەموو ڕوکارەکان، دەنگەکان و ئەنیمەیشنەکان دەکرێنەوە لە ڕێگەی وێب. زۆربەی گازینۆکانی ئۆنلاین ڕێگە بە شێوازی یاری و ڕوکارەکە دەدەن لە ڕێگەی ڕوکاری HTML، پێشتر ئەمە دەکرا لە ڕێگەی زیادکردنێک بۆ سەر وێب گەڕەکان، وەک فلاش پلەیەر، شۆکوەیڤ، یاخود جاڤا.\nگازینۆکانی ئۆنلاینی بنەمای-دابەزاندن پێویستی بە داونلۆد کردن و دابەزاندنی بەرنامەیەکە بۆ بەکارھێنەر تا بتوانێت یاری بکات و گرەو دابنێت لەسەر ئەو یاریانەی گازینۆ کە پێشکەش دەکرێن. بەرنامەی گازینۆی ئۆنلاینەکە پەیوەست دەبێت بە بەردەستخەری گازینۆکە و پەیوەندییەکان دەگرێتە ئەستۆ بە بێ پشتگیری وێبگەڕ. گازینۆکانی ئۆنلاینی کە پێویستی بە دابەزاندن ھەیە بە گشتی خێراتر کار دەکەن لە گازینۆکانی ئۆنلاینی پشتبەستنی-وێب چونکە ڕوکار و دەنگەکان پرۆگرام کرداون لەسەر سۆفتوێرەکەی بەکارھێنەر، لە جیاتی ئەوەی کە بکرێتەوە لەسەر ئینتەرنێت. لە لایەکی دیکەوە، داونلۆد کردن و چەسپاندنی بەرنامەی گازینۆکە کاتی پێ دەچێت. وەک ھەر داونلۆد کردنێکی تر لەسەر ئینتەرنێت، مەترسی ئەوە ھەیە پرۆگرامەکە لەناویدا malware بوونی ھەبێت، کە ئەمەش وا دەکات کەمتر بەناوبانگ بێت لەنێوان یاریزانە بە گومانەکانی گازینۆ.\nھەروەھا ناسراون بە یارییەکانی گازینۆی ئۆنلاین لەسەر بنەمای-بەرنامەکردن، دەرەنجامی ئەم یاریانە دیاریدەکرێن بە بەکارھێنانی سۆفتوێری دروستکەری ژمارەی ھەڕەمەکی (PRNG). ئەم بەرنامەیە دڵنیایی دەکاتەوە کە ھەر دابەشکردنی کاردێک، ئەنجامی ھەڵدانی زار، یاخود ئەنجامەکانی دروست دەبن بە خولاندنەوەی ئامێری سلۆت یاخود ویلی ڕۆلێت بەتەواوی ھەڕەمەکی و پێشبینی نەکراو بن. دروستکەری ژمارەی ھەڕەمەکی پسویدۆ چەند ڕێنمایەکی بیرکاری بەکاردەھێنێت ناسراون بە ھاوکێشەیەک 'ئەلگۆریزم" بۆ ئەوەی پۆلێکی درێژی ژمارە دروست بکات کە شێوەی ھەڕەمەکی ڕاستی دەدات. لەکاتێکدا ئەمە ھەمان شت نییە وەک دروستکردنی ژمارەی ھەڕەمکی ڕاستی (کۆمپیوتەر ناتوانێت ئەمە بکات بە بێ ھەبوونی سەرچاوەیەکی دەرەکی تۆمارکردن)، ئەنجامەکانی بەردەستی دەخات ھەمووان ڕازی دەکات تەنیا ئەوانە نەبێت کە زۆر بە تونی ویستی ھەڕەمەکی ڕاستییان ھەیە.\nکاتێک بە ڕاستیدادەنرێت، ئەلگۆریزمی PRNG وەک Mersenne Twister دڵنیایی دەدات کە یارییەکان دادپەروەر و پێشبینی نەکراو بن. لەگەڵ ئەوەشدا، بە زۆری، یاریزانەکە پێویستە متمانە بەوە بکات کە بەرنامەکە دانەنراوە تا سودی خاوەن جێگا زیاد بکات، چونکە کارکردنە ناوەکییەکانی بەرنامەکە نادیارن بۆ بەکارھێنەر. گازینۆکانی ئۆنلاین بە شێوەی گونجاو وردبینی دەکرێن لە دەرەکییەوە لەلایەن ڕێکخراوە سەربەخۆکان بۆ ئەوەی دڵنیایی بکەنەوە کە ڕێژەی بردنەوەکان بەپێی ئەو ئەگەر و پۆینتانەیە کە ئاماژەی پێکراوە، و ئەمەش دەکرێت خاڵێکی تر بێت بۆ دڵنیابونەوەی یاریزانەکە کە یارییەکان دادپەروەرن، بێگومان بە دانانی ئەوەی یاریزانەکە متمانە بە ڕێکخراوەکە دەکات.\nیارییەکانی گایزنۆی دابەشکاری ڕاستەوخۆ بەتەواوی پێچەوانەی یارییەکانی بنەمای-سۆفتوێرن. لە جیاتی پشت بەستن بە بەرنامەیەک بۆ ئەوەی دەرەنجامێک دیاری بکات لە خولاندنەوەی ڕۆلێت، ھەڵدانی زارێک، یاخود دابەشکردنی کاردێک، ئەم یاریانە پشت دەبەستن بە ئەنجامی کاتی-ڕاستی. ئەمەش دەکرێت لە ڕێگەی پەخشکردنی کاتی-ڕاستی لە گازینۆیەکی سەر-زەوی یاخود ستۆدیۆیەک کە دروست کراوەتەوە ھاوشێوەی گازینۆیەکی سەر زەوی.\nبۆ دڵنیا بوونەوە لەوەی یاریزانەکان بە ئاسانی دەتوانن ئەم یاریانە بکەن و ژینگەیەکی گازینۆی ڕاستی بە تەواوی دروست کراوەتەوە، گەشەپێدەرانی سۆفتوێر لەناو ئەم یاریانەدا تایبەتمەندی داھێنەرانە دەکەن وەک تایبەتمەندی چات. ئەمە وا دەکات یاریزانەکە بتوانێت نامەی خۆی بنوسێت بۆ دابەشکارەکە و بە زارەکی وەڵام وەربگرێتەوە. تایبەتمەندی چاتی ڕاستەوخۆ ھەروەھا دەتوانێت بەکاربھێنرێت بۆ پەیوەندیکردن لەگەڵ یاریزانانی تر کە دانیشتوون لەسەر مێزەکە دوابەدوای چەند یاسا و ڕێنمایەک کە لەلایەن گازینۆکەوە دانراوە.\nئەنجامەکانی کردارە فیزیایییەکان کە لەلایەن دابەشکارەکەوە دەکرێت، وەک ئەنجامی خولاندنەوەی ویلی ڕۆلێت یاخود دابەشکردنی کاردەکان، دەگۆڕدرێن بە داتا کە بەکاردەھێنرێت لەلایەن بەرنامەیەکەوە بە ناوی تەکنەلۆژیای ناسینەوەی کارەکتەری بینراو (OCR). ئەمەش وا دەکات یاریزانەکە بەھەمان شێوەی یارییەکی گازینۆی دروستکراو کارلێک لەگەڵ یارییەکە بکات، بێجگە لەوەی کە ئەنجامەکان دیاری دەکرێن بە کرداری ژیانی-ڕاستی وەک لە پرۆسەی ئۆتۆماتیکی.\nئەم یاریانە زۆر گرانترن بۆ ماڵپەڕەکان کە دای بنێن وەک لە یارییەکانی دروستکراو 'ڤێرچواڵ'، چونکە وەبەرھێنانی زیاتری دەوێت لە تەکنەلۆژیا و ژمارەی ستاف. بە سادەیی ستۆدیۆیەکی گازینۆی ڕاستەوخۆ یەک کامێرامان یاخود زیاتری ھەیە، چەند دابەشکارێک کە یاری جیاواز بەڕێوە دەبەن، بەڕێوەبەرێکی تەکنەلۆژیای زانیاری بۆ ئەوەی دڵنیا بیت کە ھیچ کێشەیەکی تەکنیکی ڕوبەڕوت نەبێتەوە، ھەروەھا بەڕێوەبەرێکی گشتی گورج کە کاربکات وەک دادوەر لە حاڵەتی ھەبوونی ناکۆکی لە نێوان یاریزانەکان و دابەشکارەکان.\nلە زۆربەی حاڵەتەکاندا، ئەمە پێویستی بە دانانی سێ-ژوور دەبێت، دامەزراندنی ستۆدیۆیەکی ڕاستەوخۆ، ژورێکی سێرڤەر/سۆفتوێر، و ژورێکی شیکردنەوە. ڕێکخستنی ئەم ژورانە جیاوازە لە گازینۆیەکەوە بۆ گازینۆیەکی تر، چونکە ھەندێکیان چەند مێزێکی یاریکردنیان ھەیە لە یەک ژوور، و ھەندێکی تریان تەنیا یەک مێزیان ھەیە لە ھەر ژورێک.\nتێچوی بەرزی کارکردنی یارییەکانی دابەشکردنی ڕاستەوخۆ ئەو ھۆکارەیە کە گازینۆکانی ئۆنلاین تەنیا چەند یارییەک لە بەناوبانگترینەکان لەم شێوازەدا پێشکەش دەکەن، وەک ڕۆلێت، بلاک جاک، سیک بۆ، و بەقەرە. لە بەراوردا بە تێچوی پەیوەندیدار بە یارییەکانی دروستکراو 'ڤێرچواڵ' زۆر کەمن، ھەر بۆیە ئاسانە بۆ گازینۆکانی ئۆنلاین کە سەدان یاری جیاوازی گازینۆ لە ڤێڕچواڵ پێشکەش بە یاریزانەکانیان بکەن لەسەر ماڵپەڕەکانیان.\nگازینۆکانی ئۆنلاین ڕێگای جیاوازیان ھەیە لە پێشکەشکردنی یارییەکانی ڕاستەوخۆ، ھەندێکیان یارییەکانی ڕاستەوخۆ بەردەست دەخەن لە ڕێگەی کەناڵی تەلەڤیزیۆنی خۆیان، و ئەوانەی تر یارییەکان پێشکەش دەکەن بە تایبەتی لە ڕێگەی ماڵپەڕەکانیان. لە حاڵەتی یارییەکانی تەلەڤیزیۆنی، یاریزانەکان بە گشتی دەتوانن مۆبایلەکانیان بەکاربھێنن یاخود کۆنترۆڵی تەلەڤیزیۆنەکانیان بۆ ئەوەی گرەوەکانیان دابنێن لە جیاتی کردنی ھەمان شت لە ڕێگەی کۆمپیوتەرێک کە پەیوەستە بە ئینتەرنێت. باوترین یارییەکانی دابەشکردنی ڕاستەوخۆ کە پێشکەش دەکرێن لە گازینۆکانی ئۆنلاین بریتین لە بەقەرە، بلاک جاک، و ڕۆلێت.\nنموونەیەک لە بژاردەکانی یارییەکانی قومارکردن کە پێشکەش دەکرێن لە گازینۆیەکی ئۆنلاین لەناویاندا:\nچەندین گازینۆی ئۆنلاین بۆنسی خۆ تۆمارکردن پێشکەشی یاریزانە نوێیەکانی دەکات لە کاتی دانانی یەکەم پارە داخڵکردن، و زۆرجار بە یاریکردنی بەردەوامیش. ئەم بۆنسانە جۆرێکە لە ڕیکلام و مارکێتینگ کە ڕەنگە تێچویەکەی ھەبێت (تێچویەکی گونجاو بۆ ئەوەی یاریزانی نوێ ڕابکێشیت کە ڕەنگە یاری بکەن و چەندین ھێندە پارە داخڵکردن بکەن)، ھەروەھا گازینۆکە لە بنەمادا ئەو پارەیە دەبەخشن لە بەرامبەردا پێویستە پابەند بوونێک ھەبێت لەلایەن یاریزان بۆ ئەوەی گرەو بکەن بە کەمترین بڕی دیاریکراو لەلایەن گازینۆ تا بتوانن پارەکەیان ڕابکێشن. چونکە ھەموو یارییەکانی گازینۆ سودی خاوەن جێگایان ھەیە، داواکارییەکانی گرەو دڵنیایی دەدات کە یاریزانەکە ناتوانێت بە سادەیی و ئاسان بڕوات لەگەڵ پارەکەی گازینۆ ڕاستەوخۆ دوای ئەوەی بۆنسەکە بەدەست دەھێنێت. ئەم پێویستییە داواکراوانەی گازینۆ بە گشتی بە بەرزی دیاری دەکرێت کە وا دەکات یاریزانەکە پێشبینی نەرێنی ھەبێت، بە تەواوی وەک ئەوەی پارەی داخڵ کردبێت و بۆنسی بەدەست نەھێنابێت.\nگازینۆکان ڕەنگە ھەندێ یاری بە دوور بگرن لە بۆنسەکان و جێبەجێکردنی داواکراوەکانی گرەوکردن، بە ھۆکاری دوورخستنەوەی یاریزانەکان لە یاریکردنی یاری ڕێژەی کەمتری خاوەن جێگا یاخود دورخستنەوەیان لە یاریرکردنی 'بێ-مەترسی' (بۆ نموونە گرەوکردن لەسەر ھەردوو سوور و ڕەش لەسەر ڕۆلێت)، ھەر بۆیە تەواوکردن و جێبەجێکردنی داواکراوەکانی گرەوکردن و پێویستییەکان لەگەڵ قازانجێکی گەرەنتی کراو دوای بۆنسەکە بە ھەند وەرگیراوە.\nبۆنسی بەخێرھاتن بۆنسێکی ھاوتاکردنی پارە داخڵکردنە لەسەر یەکەم پارەداخڵکردن کە دەیکەیت لەناو ئەو گازینۆیە یاخود گرووپێکی گازینۆ. بۆنسەکانی بەخێرھاتن ھەندێ جار لە جۆری پاکەیجێکدا دەبن و دەبەخشرێن بۆ ئەوەی ھاوتای دوو پارە داخڵکردنی یەکەم یاخود سێ پارە داخڵکردنی یەکەم بکات (بۆنسی بەخێرھاتنی پارەداخڵکردنی یەکەم، بۆنسی بەخێرھاتنی پارە داخڵکردنی دووەم، ھتر). ھەروەھا دەکرێت ببەسترێنەوە بە یاری دیارکراو، وەک بۆنسی بەخێرھاتنی سلووەتەکان یاخود بۆنسی بەخێرھاتنی یارییەکانی سەر مێز. گازینۆکە ھەروەھا ڕەنگە بۆنسەکانی بەخێرھاتن پێشکەش کات بۆ ئەوانەی بە بڕی بەرز گرەو و قومار دەکەن کە یەکەم پارە داخڵکردنیان لە سەروو سنوورەکانی بڕی ستانداردەوەیە.\nدوو جۆری بۆنسەکانی ئاماژەکردن ھەیە: یەکەمیان بۆ ئەوەی ئاماژەی بۆ کراوە و دانەیەکی تر بۆ ئەوەی ئاماژەکەی کردووە. ئاماژە پێکراو بۆنسێک وەردەگرێت کاتێک ھەژمارێک بۆ خۆی تۆمار دەکات لەسەر گازینۆکە و ئاماژە بەو کەسە دەکات کە ئاماژەی گازینۆکەی بۆ کردووە. ئەو کەسەی ئاماژەکەی کردووە بۆنسێک وەردەگرێت کاتێک ھاوڕێکەی ھەموو پێویستییەکان تەواو دەکات، وەک پارە داخڵکردن و گرەو دانان بۆ چەند جارێکی دیاریکراو.\nدڵنیایی یاخود کاش باک[دەستکاری]\nبۆنسەکانی دڵنیایی یاخود کاش باک 'گێڕاندنەوەی پارە' پێشکەش دەکرێن بە ڕێژەیەکی ھەموو دۆڕاندنەکانت لە چالاکییەکانی پێشووی یاریکردنی یاریزانەکە. بەشێوەیەکی ئاسایی، تەنیا ئەو پارە داخڵکردنانەی کە ھیچ بۆنسێکی تری پێ وەرنەگیراوە بۆ ئەم بۆنسەیان ھەژمار دەکرێن. دەتوانیت ماڵپەڕی زیاتر بدۆزیتەوە کە پارەدانی کاش باک دەدەنەوە لەسەر بنەمای دۆڕاندنەکانت لەکاتێکدا یاری دەکەیت لە گازینۆیەکی ئۆنلاین یاخود زیاتر. ئەم جۆرانەی بۆنسی کاش باک بە گشتی دەگەڕێنەوە بۆ یاریزانەکان لەلایەن ئەو پۆرتاڵانەی گازینۆ کە ئەم ئۆفەرە تایبەتانەی گێڕاندنەوەی پارە پێشکەش دەکەن.\nبە بێ پارە داخڵکردن[دەستکاری]\nبەناوبانگترین جۆری بۆنس ئەوەیە کە دەتوانیت بەدەستی بھێنیت بە بێ ئەوەی پێویست بکات یاریزانەکە ھیچ پارەیەکی خۆی داخڵ بکات – دەناسرێن بە بۆنسی بە بێ پارە داخڵکردن. ئەم بۆنسانە بەکاردەھێنن وەکو ئامڕازێک بە ھیوای ڕاکێشانی یاریزانی نوێ. بۆنسەکانی بە بێ پارە داخڵکردن ھەموو جارێک بە جۆری پارەی ڕاستی نابن، وەکو لە خوارەوە بە نموونە ھەیە.\nبۆنسەکانی بەگۆڕین بۆ کاش واتە ناکرێن بە پارەی ڕاستی، ڕەنگە پێیان بوترێت بۆنسەکانی «وەستاو»یاخود «فانتۆم - نەبینراو». لە ھەردوو حاڵەتەکەدا، بۆنسەکە بەشێک لە باڵانسی یاریزانەکە پێک دەھێنێت، بەڵام ناتوانرێت ڕابکێشرێت. جیاوازی لە نێوان بۆنسەکانی فانتۆم لە کاتی پارە ڕاکێشان دەردەکەوێت. بۆنسی فانتۆم لە باڵانسی یاریزانەکە دەبڕدرێت لەو کاتەی کە داوای پارە ڕاکێشان دادەنێت. بۆ نموونە: ئەگەر ١٠٠$ داخڵکرد، ١٠٠$ بۆنس وەرگرت، یاریت کرد، و پێویستییەکانت تەواو کرد و ١٥٠$ مایەوە. ئەگەر بۆنسەکە وەستاو بێت، یاریزانەکە تەنیا دەتوانێت ٥٠$ پارە ڕاکێشان بکات. ئەگەر بۆنسەکە بکرێت بە کاش و جۆری تر بێت، ئەو کات دەتوانێت ھەموو باڵانسەکەی کە بەردەستە ڕابکێشێت.\nبابەتی سەرەکی: کۆمپەکان (گازینۆ)\nکۆمپەکان بە بڵاوی بەردەستن لە گازینۆکانی سەر زەوی، بەڵام ھەروەھا لە ئۆنلاین ھەیە. خاڵەکانی کۆمپ بە زۆری دەتوانرێت بگۆڕدرێت بۆ پارە، خەڵات و کۆمپی تر. ئەو بڕە پارەیەی دەدرێت لە ھەر گرەوێکدا بە گشتی زۆر کەمە و جیاوازیشە لەگەڵ بژاردەی یارییەکەت. گازینۆیەک ڕەنگە سێ خاڵی کۆمپ ببەخشێت بۆ ھەر گرەوێکی ١٠$ لەسەر سلووەتەکان و یەک خاڵی کۆمپ بۆ ھەر گرەوێکی ١٠$ لەسەر بلاک جاک. گازینۆکە ڕەنگە ١$ بدات بۆ ھەر ١٠٠ خاڵێکی کۆمپ. ئەم نموونەیە ھاوشێوەیە لەگەڵ گەڕاندنەوەی ٠٫٣٪ لەسەر گرەوەکانی سلووەتەکان و ٠٫١٪ لە گرەوەکان لەسەر بلاک جاک. لەوەش زیاتر، گازینۆکانی ئۆنلاین ڕەنگە کۆمپەکان پێشکەش بکەن وەک بلیتی خۆڕایی بۆ پاڵەوانێتییەکانی ئۆنلاین، سلۆتی خۆڕایی ئۆنلاین، بلیت بۆ ڕووداو و ئیڤێنتی تایبەتی تر، بۆنسی زیادە، دیاری، و گەڕاندنەوەی پارە.\nڕاوکردنی بۆنس (ھەروەھا ناسراوە بە جانتای بۆنس یاخود سەرگەردانی بۆنس) جۆرێکە لە قومارکردنی سود کە قازانجێک بەدەست دەھێنیت لە گازینۆ، بۆنسی ژوری پۆکەر و دروستکەری گرەو دۆخی بیرکارییەکەی گونجاوە. بۆ نموونە، سودی خاوەن جێگا لە بلاک جاک لە بە سەختی دەگاتە ٠٫٥٪. ئەگەر یاریزانێک ١٠٠$ بۆنسی پێشکەش بکرێت و پێویست بکات ٥٠٠٠$ گرەو بکات لەسەر بلاک جاک لەگەڵ سودی خاوەن جێگا یاخود بردنەوەی گازینۆ بە ٠٫٥٪، دۆڕاندنی پێشبینی کراو ٢٥$ دەبێت. ھەر بۆیە، یاریزانەکە قازانجێکی پێشبینیکراوی ھەیە بە ٧٥$ لە دوای بەدەستھێنانی بۆنسێکی ١٠٠$.\nبەشێکی گەورەی ناکۆکییەکانی گازینۆی ئۆنلاین پەیوەندی بە بۆنسەکانەوە ھەیە. گازینۆکان ڕەنگە یاریزانەکانی کە دەیبەنەوە بە بەکارھێنانی بۆنسەکان بە «خراپ بەکارھێنەرانی بۆنس» ناوبھێنن. ھەردوو یاریزانەکان و گازینۆکان ڕەنگە گەندەڵی بکەن. نموونەیەک لەسەر گەندەڵی یاریزان دروستکردنی چەندین ھەژمار و بەکارھێنانی ئەو ھەژمارانەیە بۆ ئەوەی چەند جارێک بۆنسی خۆ تۆمارکردن ببەنەوە. نموونەیەک لە گەندەڵی گازینۆ بریتییە لە گۆڕینی ڕینمایەکانی بۆنسێک دوای ئەوەی یاریزانەکە پێویسیتە داواکاراوەکانی گرەوەکەی تەواو کرد. دواتر داوا لە یاریزانەکە بکات کە ڕێنمای نوێی بۆنسەکە جێبەجێ بکات.\nیاسادانانی قومارکردنی ئۆنلاین بە زۆری دەرچەی ھەیە کە لە ئەنجامی گەشەی خێرایی ئەو تەکنەلۆژیایەیە کە پشتگیری لە گەشەی ئەم پیشەسازییە دەکات. ھەندێ لە وڵاتان، لەناویاندا بەلجیکا، کەنەدا، فینلەندا، و سوید یاسای قۆرخکاری قومارکردنیان ھەیە و ڕێگەپێدان نادەن بە کۆمپانیاکانی گازینۆی دەرەوەی وڵاتی خۆیان. بەپێی یاساکەیان، کۆمپانیاکانی کە ڕێگەپێدانیان ھەیە لەو جێگایانەی ئەو وڵاتانە تەنیا دەکرێت بە یاسایی دابنرێن. لە ھەمان کاتدا، ناتوانن وەگەڕخەرەکانی گازینۆی بیانی ڕێگە لێببگرن و تەنیا ماڵپەڕەکانیان بلۆک دەکەن. یاریزانەکان لەم وڵاتانە ناتوانن سزا بدرێن و دەتوانن لە ھەر ماڵپەڕێک قومار بکەن کە پێی دەگەن.\nیاسای قومارکردنی کارلێکی ئوستوڕالی 2001 (IGA) بەردەست خستنی ھەر یارییەکی گازینۆی ئۆنلاین لەلایەن ھەر وەگەڕخەرێکەوە لە جیھان بۆ خەڵکی لە ئوستوڕالیا نیشتەجێیە بە تاوانبار دەزانێت. تەنیا وەگەڕخەر و کۆمپانیاکانی ماڵپەڕەکانی قومارکردنی ئۆنلاینی کردووە بە ئامانج، لە ئەنجامدا دۆخێکی سەیری دروست کردووە کە نایاسایی نییە بۆ یاریزانێک لە ئوستوڕالیا ھەر گازینۆیەکی ئۆنلاین بکاتەوە و قومار بکات. ھیچ وەگەڕخەرێکی گازینۆ ھیچ کاتێک سزا نەدراوە لەژێر شکاندنی ئەم یاسایە و چەندین گازینۆی ئۆنلاین بەکارھێنەری ئوستوڕالی قبوڵ دەکەن. لە مانگی حوزەیرانی ٢٠١٦، حکوومەتی باشووری ئوستوڕالی بوو بە یەکەم ھەرێم یاخود ویلایەت لە جیھاندا کە ١٥٪ باجی بەکارھێنان دابنێت (POCT) و دای بڕێژێت لەسەر 2014 UK POCT.\nیاسای یاریکردنی بەلجیکی کەوتە جێبەجێ کردنەوە لە کانوونی دووەمی ٢٠١١ و ڕێگە بە قومارکردنی ئۆنلاین دەدات، بەڵام تەنیا لەژێر مەرجی توند و چاودێرییەوە.\nکۆدی تاوانکاری کەنەدی ئاماژە بەوە دەکات کە تەنیا حکوومەتەکەنای ھەرێمەکان و ڕێکخراوەکانی خێرخوازی کە ڕێگە پێدراون لەلایەن حکوومەتەکانی ھەرێمەکان دەتوانن وەگەڕخەری گازینۆیەک بن لە کەنەدا. ھەروەھا لە دانیشتووانەکەی قەدەغە کردووە کە بەشداری لە ھیچ یەکێک لە پرۆگرامەکانی یانسیبدا بکەن، یاخود یاری بەخت، یاخود ھەر چالاکییەکی تری قومارکردن کە ڕێگە پێنەدراوە یان بەگەرنەخراوە لەلایەن حکوومەتی ھەرێمایەتی. لە ٢٠١٠، ئەنجومەنی یانسیبی بریتیش کۆلۆمبیا یەکەم گازینۆی ئۆنلاینی یاسایی بڵاو کردەوە، PlayNow. کە بەردەستە بۆ دانیشتووانی بریتیش کۆلۆمبیا. ھەروەھا ھەرێمی کیوبیک گازینۆیەکی ئۆنلاینی یاسایی بەڕێوە دەبات لە ڕێگی Loto-Quebec.\nسەرەڕای ئەم یاسایە، یەکەم نەتەوەی کیوبیک کاھناواک ئاماژەیان کرد کە ئەوان نەتەوەیەکی سەربەخۆن، دەتوانت یاسای قومارکردنی خۆیان ھەبێت، و ڕێگەپێدان و پێشوازیان کرد لە نزیکەی ٣٥٠ ماڵپەڕی قومارکردن، بە بێ ئەوەی ھیچ کاتێک ڕوبەڕوی لێپێچینەوە بوبێتنەوە.\nگرێبەستی ویلایەتی ئەڵمانی دەربارەی قومارکردن (ئەڵمانی: Glücksspielstaatsvertrag [de]) لە نێوان ھەموو ١٦ ویلایەتەکەی ئەڵمانی بەسترا و دواتر ھەڵگیرا لە ٢٠١٢. ڕێکخستنێکی سسەختە بۆ چۆنییەتی مامەڵەکردن لەگەڵ قومارکردنی-ئۆنلاین، لەناویاندا یاسایەکی سادەی قۆرخکاری لەسەر قومارکردنی گشتی بێجگە لە چەند وەگەرخەرێکی بازرگانی. قومارکردنی ئۆنلاین، و شێوازەکانی تری قومارکردنی گشتی، لە دژی ئەم ڕێکخستنانە نایاسایییە لە ئەڵمانیا. ئەو گرێبەستە، جێبەجێکردنی ناگونجێت لەگەڵ یاسایی ئەورووپی کە نەرمتر و ئاسانترە، و گۆڕانکاری لە داھاتوودا چەندین مشت و مڕی لەسەر کراوە لە گشتیدا و سیاسەت و ھۆڵەکانی دادگا.\nقومارکردنی ئۆنلاین نایاسایییە لە ویلایەتی مەھاراشترا کە ژێر ناوی «یاسای قوماردانانی بۆمبای». نوێترین یاسا کە دەربارەی قومار کردنی ئۆنلاین بێت یاساکانی تەکنەلۆژیای زانیاری فیدراڵی بوو کە دەڵێت ئەو چالاکییە نا یاساییانە دەبێت قەدەغە بکرێت لەلایەن کۆمپانیاکانی ئینتەرنێتەوە لە ھندستان. یاسایەکی تر بریتییە لە فەرمانی یاریکردنی گشتی لە ١٨٦٧. ویلایەتەکان پێویستە بەپێی دەسەڵاتی خۆیان کار بکەن.\nکێشەی یاسایی قومارکردنی ئۆنلاین لە ھندستان ئاڵۆزە چونکە قومارکردن لە ھندستان ڕێکخراوە بە چەند یاسایەکی جیاوازی ویلایەتەکان و قومارکردنی ئۆنلاین بابەتی سەرەکییە. بۆ ساغکردنەوەی بڕیاری حکوومەتی ھندی، دادگای باڵای ھندستان داوای ڕای حکوومەتی ناوەندی کرد لەسەر ئەم بابەتە بەڵام بە ھەمان شێوە ڕەت کرایەوە لەلایەن حکوومەتی ناوەندی. ئەمەش وا دەکات یاریکردنی یارییەکانی کارد بە ئۆنلاین وەک ڕومی، پۆکەر، و ھتر لە ڕووی یاسایییەوە مەترسی ھەبێت.\nشانشینی یەکگرتوو - بەریتانیا[دەستکاری]\nلە بەریتانیا، یاسای قومارکردنی ٢٠٠٥ ھەموو بابەتەکانی قومارکردنی ئۆنلاین بەڕێوە دەبات، ڕێی گرت لە ماڵپەڕەکانی گرەوی ئۆنلاین کە ڕێگەپێدانی قومارکردنی دەرەوەیان ھەبێت و ناتوانن گرەوی ئۆنلاین پێشکەش بە ھاووڵاتیانی بەریتانی بکەن. لە ٢٠١٤. حکوومەتی بەریتانیا یاسایەکی نوێی کردە سەر پرۆژە یاسایی قومارکردنی ٢٠١٤ کە زیادەیەک بوو بۆ یاسا سەرەکییەکەی ٢٠٠٥، پێویستی دەکرد وەگەرخەرەکانی دەرەوەی قومار کردنی ئۆنلاین یاریزانانی بەریتانی ڕازی بکەن تا بتوانن ڕێگەپێدانی بەریتانیایان ھەبێت. ئەم ڕێکخستنە نوێیە داوای لە وەگەڕخەرەکان دەکرد کە ١٥٪ باجی بەکاربردن دابنێن (POCT)، شتێک بوو کە وای کرد بەشێک لە وەگەرخەرەکان بەریتانیا بەجێ بھێڵن. لەگەڵ ئەوەشدا، ئەم بەجێھێشتنە زۆری نەخایاند و لە زۆربەی حاڵەتەکاندا سودەکان زیاتر بوون لە بەرەبەستەکان، بەھۆی ئەوەی بەریتانیا یەکێکە لە بازاڕە گەورەکان بۆ قومارکردنی ئۆنلاین.\nلە ٢٠١٩ کۆمسیۆنی قومارکردنی شانشینی یەکگرتوو (UKGC) چەند پێوانەیەکی نوێی ڕاگەیاند بۆ ئەوەی جێبەجێ بکرێت لەلایەن گازینۆکانی ئۆنلاین و مۆبایل تا قومارکردنی خوار تەمەنی یاسایی کەم بێتەوە لەگەڵ ئامانجی زیادکردنی ڕوونی و دادپەروەری. ئەم پێوانە نوێیانە داوا لە گازینۆکان دەکات کە بەکارھێنەرەکان ناسنامەی خۆیان و تەمەنیان بسەلمێنن بۆ ئەوەی بتوانن قومار بکەن.\nلە ویلایەتە یەکگرتووەکانی ئەمریکا، یاسایی بوونی قوماری ئۆنلاین چەندین دیبەیتی لەسەر کراوە و جیاوازە لە ویلایەتێکەوە بۆ ویلایەتێکی تر. فەرمانی زۆرەملێی نایاسایی بوونی قومارکردنی ئینتەرنێت لە 2006 (UIGEA) توانای بانکەکان و ڕێکخەرانی پارەدان سنووردار دەکات کە کار بکەن لەگەڵ ماڵپەڕەکانی قومارکردنی ئینتەرنێت کە ڕێگە پێنەدراون لەژێر یاساکانی فیدراڵی یاخود ویلایەت. لەگەڵ ئەوەشدا، پێناسەی یاسایی بوون یاخود نەبونی ماڵپەڕی قومارکردنی ئینتەرنێت ناکات. بە گشتی وا دادەنرا کە یاسای تەلی فیدراڵی ھەموو جۆرەکانی قومار کردنی ئۆنلاین قەدەغە دەکات. لەگەڵ ئەوەشدا، لە کانوونی یەکەمی ٢٠١١، بەڕێوەبەرایەتی دادی ویلایەتە یەکگرتووەکان لێدوانێکی بڵاوکردەوە کە ڕونی دەکردەوە یاسایی تەل تەنیا بەسەر ماڵپەڕەکانی گرەوی وەرزشی جێبەجێ دەبێت و بۆ ماڵپەڕەکانی گازینۆی ئۆنلاین، پۆکەر و یانسیب نییە، پێناسەی یاسایی بوونی بۆ ویلایەتەکان خۆیان بە جێھێشت. چەند ویلایەتێکی دیاریکراو وەک نیڤادا، دێلاوار، و نیوجێرسی پرۆسەی بە یاسایی کردنیان دەست پێکرد و قومار کردنی ئۆنلاینیان ڕێکخست و چاوەڕوان دەکرێت ڕێکخستنەکە بەردەوام بێت لەسەر بنەمای ویلایەت بە ویلایەت\n^ "گازینۆ بەناوبانگەکان | شێوازی قازانج لە گرەو - IraqBet". 2020-07-06. Retrieved 2022-04-06.\n^ "Last Bets: around the world in online casinos -- first stop, Gibraltar". Crikey. 2011-06-22. Retrieved 2022-04-06.\n^ "SA punters being 'punished by Government tax grab', betting agency says". ABC News. 2016-08-01. Retrieved 2022-04-06.\n^ "Alcohol and Gaming Commission of Ontario". www.agco.ca. Retrieved 2022-04-06.\n^ Crowne-Mohammed, Emir Aly; Andreacchi, Roberto (2009-08). "The (Un)availability of Common Law Remedies for Victims of Online Gambling Fraud". Gaming Law Review and Economics. 13 (4): 304–309. doi:10.1089/glre.2009.13405. ISSN 1097-5349. Check date values in: |date= (help)\n^ "Centre: Let SC decide if rummy, poker are gambling". The Indian Express. 2014-09-26. Retrieved 2022-04-06.\n^ Miller, George (2019-02-11). "UKGC: New rules to make online gambling in Britain fairer and safer". European Gaming Industry News. Retrieved 2022-04-06.\n^ "Gambling in California". web.archive.org. 2017-01-18. Retrieved 2022-04-06.\n^ Vardi, Nathan. "Department Of Justice Flip-Flops On Internet Gambling". Forbes. Retrieved 2022-04-06.\nوەرگیراو لە «https://ckb.wikipedia.org/w/index.php?title=گازینۆی_ئۆنلاین&oldid=941078»\nئەم پەڕەیە دواجار لە ١٤:٤٥ی ١١ی نیسانی ٢٠٢٢ نوێ کراوەتەوە.


خولی پلە یەکی ئەڵمانیا - هامبورگ vs ڤێردێر برێمەن - Soccer - Yariga - Results, fixtures, tables and statistics\nشاڵکە vs. بایێر لیڤەرکوزن ئینتراخت فرانکفورت vs. شتوتگارت ڤۆڵفسبۆرگ vs. ماینز ٠٥ بۆروسیا مۆنشێنگلادباخ vs. هانۆڤەر ٩٦ ئاوگسبورگ vs. بۆروسیا دۆرتموند هامبورگ vs. ڤێردێر برێمەن فرێیبورگ vs. هۆفێنهایم هێرتا بەرلین vs. بایێرن میونیش کۆڵن vs. ئاڕ بی لایپزیگ شتوتگارت vs. کۆڵن\nهامبورگ vs ڤێردێر برێمەن 0-0\n'63 بۆ زلاتکۆ یونوزۆڤیچ\n'89 بۆ J. Arp\n'74 بۆ Walace\n'90 بۆ I. Hajrović\n'53 بۆ لێویس هۆڵتبی\n'63 بۆ M. Eggestein\n'53 بۆ T. Ito\n'63 بۆ F. Kainz\n'63 بۆ فیلیپ بارگفرید\n'74 بۆ ئالبین ئێکداڵ\n'89 بۆ B. Wood\n'90 بۆ F. Bartels\n9 کیریاکۆس پاپادۆپۆلۆس 68'\n4 R. Bauer 33'\n23 تیۆدۆر جێبر سێلاسی 83'\n29 ئیشاک بێلفۆدیل\n8 لێویس هۆڵتبی بۆ T. Ito 53'\n12 Walace بۆ ئالبین ئێکداڵ 74'\n40 J. Arp بۆ B. Wood 89'\n30 M. Zetterer گ 90+2'\n15 I. Hajrović بۆ F. Bartels 90'\n16 زلاتکۆ یونوزۆڤیچ بۆ F. Kainz 63'\n35 M. Eggestein بۆ فیلیپ بارگفرید 63'\n11/02/19 2.B هامبورگ 20 : 30 دینامۆ درێسدێن زانیاری زیاتر لەسەر ئەم یارییە


دوو تیرۆرست لەئەنبار دەستگیرکران » پێگەی تۆڕی میدیای عێراقی\nدوو تیرۆرست لەئەنبار دەستگیرکران\nلیوا یه‌حیا ڕه‌سوڵ وته‌بێژى فه‌رمانده‌ى گشتى هێزه چه‌كداره‌كان، ئه‌مڕۆ دووشه‌ممه،ده‌سنگیركردنى دوو تیرۆرستى له ئه‌نبار راگه‌یاند.\nڕه‌سوڵ له به‌یانامه‌یه‌كدا كه وێنه‌یه‌كى ده‌ستى ئاژانسى هه‌واڵى عێراقى(اه‌ع) كه‌وتووه رایگه‌یاند:" ده‌زگاى دژه تیرۆر توانى دوو تیرۆرست له پاشماوه‌كانى داعش له كه‌رتى گه‌رمه‌ى باكورى رۆژهه‌ڵاتى شارى فه‌لوجه‌ى پارێزگاى ئه‌نبار".\nئاماژه‌ى به‌وه‌شكرد" ئه‌م ئۆپراسیۆنه دواى دانانى بۆسه‌یه‌ك وهه‌وڵێكى زانیارى گه‌وره له لایه‌ن هه‌واڵگیرى ده‌زگاى دژه تیرۆر ئه‌نجامدرا".


بە عەرەبی: عمر الشريف\n١٠ی نیسانی ١٩٣٢\n١٠ی تەممووزی ٢٠١٥(٢٠١٥-07-١٠) (٨٣ ساڵ ژیاوە)\n١٢ی تەممووزی ٢٠١٥\nVictoria College، زانکۆی قاهیرە\n١ی کانوونی دووەمی ٢٠١٥\nDoctor Zhivago، لۆرانسی عەرەب\nGolden Lion for Lifetime Achievements، César Award for Best Actor، Golden Globe Award for Best Actor – Motion Picture Drama، Golden Globe Award for Best Supporting Actor – Motion Picture، Golden Globe Award for New Star of the Year – Actor\nعومەر شەریف ناوی ڕاستەقینەی عومەر شەریف میشێل دیمتری شەلھووب لە ١٠ نیسان ساڵی ١٩٣٢ لەخێزانێکی کاسۆلیکی لەئیسکەندەرییە لەدایک بووە. ھونەرمەندێکی میسریە و لەسینەمای ئەمریکیا زۆر ڕۆڵی بینیوە. لە ١٠ی تەممووز، ٢٠١٥ لە تەمەنی ٨٣ ساڵیدا کۆچی دوایی کرد.\nمنداڵیەوە شانۆی خۆشویستووە و تاکو تەمەنی گەیشتۆتە ١٢ ساڵان بەدەیان جار ھەوڵی داوە تاکو ببێتە ھونەرمەندی سەر شانۆ. عومەر شەریف لەسەرەتادا کە دەرھێنەری میسری یوسف شاھینی ناسیوە بۆی باسکردووە کە شەیدای ھونەرە و بۆتە خولیای ئەویش چەند ڕۆڵێکی سینەمایی پێداوە و بەسەرکەوتوانە ڕۆڵەکانی بینیوە، لەسەرەتای شەستەکانا دەرھێنەری جیھانی دافید لینی ناسیوە و ئەویش چەند ڕۆڵێکی لەسینەمای جیھانیدا پێداوە و ناوبانگێکی بەربڵاوی لە ڕۆژئاواشدا دەکردووە و خەڵکی بەپەرۆشەوە سەیری فیلمەکانیان کردووە، ھەروەھا چەند ڕۆڵێکی کۆمیدیشی بینیوە و دواتر لەگۆڕەپانی ھونەر دوورکەوتۆتەوە و تەنھا بەشداری لە بەرنامە و ئەڵقەکان کردووە. عومەر شەریف لەفیلمە بیانیەکانیدا بەوە ناسراوە کە پیاوێکی ھێمن و لەسەر خۆ و نەرم و نیان و جێگای سەرنجی ئافرەتە، بەڵام لەفیلمە عەرەبیەکانیدا ھەموو ڕۆڵێکی گێڕاوە، دوا کارەکانی ئەڵقەی حنان وحنین لە ساڵی ٢٠٠٧ و حسن ومرقس لەساڵی ٢٠٠٨، لەساڵی ١٩٦٦ خەڵاتی گۆڵدن گڵوپی وەرگرتووە وەکو باشترین ئەکتەر، لەساڵی ١٩٦٢ ھەڵبژێردراوە بۆ وەرگرتنی خەڵاتی ئۆسکار، لەساڵی ٢٠٠٤ خەڵاتی بەناوبانگترین ھونەرمەندانی حیھانی عەرەبی وەرگرتووە، ھەروەھا چەندین خەڵاتی دیکەی جیھانی و عەرەبی وەرگرتووە. عومەر شەریف ساڵی ١٩٥٥ ھاوسەرگیری لەگەڵ ھونەرمەندی میسری فاتن حەمامەدا کردووە کوڕێکیان بووە بەناوی عمرەوە و گەورەترین چیرۆکی خۆشەویستیان لەمێژووی سینەمای میسریدا پێکەوە نوسیوەتەوە، لەساڵی ١٩٧٤ لەیەکجیابونەتەوە، بەڵام عومەر شەریف نەیتوانی لەدوای فاتن حەمامە ھاوسەرگیری لەگەڵ کەسی دیکەدا بکات.\nوەرگیراو لە «https://ckb.wikipedia.org/w/index.php?title=عومەر_شەریف&oldid=901098»\nئەم پەڕەیە دواجار لە ١٩:٢٥ی ٤ی شوباتی ٢٠٢٢ نوێ کراوەتەوە.


خه‌ڵاتى: وه‌زیرى ته‌ندروستى وه‌كو سه‌ره‌تاییه‌ك ڕه‌زامه‌ندى له‌سه‌ر گه‌ڕاندنه‌وه‌ى چالاكییه وه‌رزشییه‌كان ده‌ڕبڕیوه » پێگەی تۆڕی میدیای عێراقی\nخه‌ڵاتى: وه‌زیرى ته‌ندروستى وه‌كو سه‌ره‌تاییه‌ك ڕه‌زامه‌ندى له‌سه‌ر گه‌ڕاندنه‌وه‌ى چالاكییه وه‌رزشییه‌كان ده‌ڕبڕیوه\nلیژنه‌ى ته‌ندروستى نوێنه‌رایه‌تى ڕایگه‌یاند ڕه‌زامه‌ندى سه‌ره‌تایی ده‌ڕبڕاوه له‌باره‌ى گه‌ڕاندنه‌وه‌ى چالاكییه وه‌رزشییه‌كان.\nحه‌سه‌ن خه‌ڵاتى ئه‌ندامى لیژنه‌كه بۆ ئاژانسى هه‌واڵى عێراقى(اه‌ع)،ئه‌مڕۆ دووشه‌ممه،ڕایگه‌یاند"حه‌سه‌ن ته‌میمى وه‌زیرى ته‌ندروستى وه‌ك ڕه‌زامه‌ندییه‌كى سه‌ره‌تایی ڕێگه‌ى داوه به‌گه‌ڕاندنه‌وه‌ى چالاكییه وه‌رزشییه‌كان له‌گه‌ڵ پابه‌ندبوون به‌ڕێوشوێنه‌كانى خۆپارێزى".\nوتیشى"وه‌زیرى ته‌ندروستى داواكاری گه‌ڕاندنه‌وه‌ى چالاكییه وه‌رزشییه‌كان پێشكه‌شى لیژنه‌ى باڵاى ته‌ندروستى وسه‌لامه‌تى نیشتیمانى كردووه".


تاڵیبان پەیامێك ئاراستەی وڵاتانی جیهان دەكات\nجێگری سەرۆكی حكومەتی ئەفغانستان پەیامێك ئاراستەی وڵاتان دەكات و جەخت لەوە دەكاتەوە كە خاكی وڵاتەكەی نابێتە هەڕەشە لەسەر هیچ وڵاتێكی دیكە.\nعەبدولغەنی برادەر، جێگری بەوەكالەتی سەرۆكی حكومەتی ئەفغانستان لە پەیامێكدا ڕایگەیاند، خاكی ئەفغانستان نابێتە هەڕەشە بۆ ئاسایشی هیچ وڵاتێكی دیكە.\nبرادەر باسی لەوەشكردووە، ئاسایشی دیپلۆماتكاران و وەبەرهێنەران دەپارێزن و دەتوانن لە ئەفغانستاندا كاری خۆیان بكەن.\nماوەی نزیكەی مانگێكە تەواوی خاكی ئەفغانستان لەلایەن تاڵیبانەوە كۆنترۆڵكراوە و چەند ڕۆژێك لەمەوبەر بزوتنەوەكە حكومەتی كاتیی ئەفغانستانی ڕاگەیاند و مەلا عەبدولغەنی برادەر وەك جێگری سەرۆكی حكومەت دەستبەكاربوو.\nپێشتر وڵاتان ڕایانگەیاندبوو، چاوەڕوانی كارەكانی حكومەتە كاتییەكەی تاڵیبان دەكەن تا بڕیار لەبارەی دانپێدانییەوە بدەن.\nئوساسۆنا 1-4 ڤالێنسیا\nئەمڕۆ سوپای تورکیا سێ ناحیەی پارێزگای دهۆکی بۆردومانکرد\nیۆنان دوو دیبلۆماتکاری سەر بە تورکیا بە تۆمەتی سیخوڕیکردن دەستگیردەکات\nلەماوەی دوو ڕۆژدا حکومەتی یۆنان دووجار تورکیای تۆمەتبارکردووە بە سیخوڕیکردن و تێکدانی ئەمنیەتی وڵاتەکەی، لەوچوارچێوەیەشدا دوو کەسی دەستگیرکردووە…\nسەرۆكایەتیی فەڕەنسا بە توندی وەڵامی وتەكانی ئەردۆغانی دایەوە كە وتبووی، “پێویستە پشكنین بۆ عەقلی بكات”، ئاماژە بەوەدەكات، “وتەكان…\nڕێكخراوی قاعیدە سەركەوتوو نەبوو لە هێنانەدیی ئامانجەكەی كە بەهۆیەوە تۆمارێكی ڤیدیۆیی ئەیمەن زەواهیری-ی سەرۆكی لە بیستەمین ساڵیادی هێرشەكانی…